Μειωτική μαστών - Μείωση Στήθους - Πλαστικός Χειρουργός - Αισθητική Πλαστική Χειρουργική & Lasers | Μιχελάκης Δημήτρης\nΤο στήθος για τη γυναίκα αποτελεί το σύμβολο της θηλυκότητας, της μητρότητας και του ερωτισμού. Σε πολλές περιπτώσεις όμως ο μεγάλος και πτωτικός μαστός είναι η αιτία προβλημάτων που απασχολούν τη γυναίκα και κάνουν τη ζωή της δύσκολη.\nΗ μεγαλομαστία αρχίζει από την εφηβεία και συνεχίζει ως και την εμμηνόπαυση και οφείλεται κυρίως σε ένα συνδυασμό ορμονών. Η αύξηση του στήθους αφορά και τον μαζικό αδένα αλλά και το λίπος που βρίσκεται στην περιοχή του στήθους.\nΟι λόγοι που θα κάνουν μια γυναίκα με μεγάλους μαστούς να απευθυνθεί στον Πλαστικό χειρουργό είναι αρκετοί.\nπόνοι στην πλάτη και στους ώμους\nαυλακώσεις στους ώμους από το σουτιέν,\nχρόνιος πόνος κατά τη διάρκεια του κύκλου της γυναίκας,\nενοχλητικές δερματίτιδες στις υπομάστιες πτυχές κατά τους καλοκαιρινούς κυρίως μήνες,\nπροβλήματα ένδυσης και εμφάνισης.\nΠέρα από όλα αυτά η γυναίκα ενδιαφέρεται και για το αισθητικό αποτέλεσμα. Ένα μικρότερο και στητό στήθος θα ικανοποιούσε σχεδόν κάθε ενδιαφερόμενη. Υπάρχουν διάφορες τεχνικές μείωσης του στήθους. Ανάλογα με το υπάρχον πρόβλημα ακολουθείται και η ενδεδειγμένη τεχνική. Η κάθε τεχνική έχει τη δική της μορφολογία τομών.\nΗ επέμβαση γίνεται σε οργανωμένη κλινική υπό γενική αναισθησία και χρειάζονται 1-2 ημέρες παραμονή στην κλινική. Φοράει ένα ειδικό σουτιέν για 3-4 εβδομάδες και από την πρώτη εβδομάδα μπορεί να επανέλθει στη δουλειά της. Η επέμβαση πρέπει να γίνεται σε ηλικία άνω των 18 ετών.\nΈχετε υπερβολικά μεγάλο στήθος που σας δυσκολεύει στο περπάτημα και στις καθημερινές σας δραστηριότητες; Θέλετε άμεσα αποτελέσματα; Επισκεφτείτε αμέσως τον πλαστικό χειρουργό Μιχελάκη Δημήτρη και εξετάστε μαζί του το ενδεχόμενο μιας πλαστικής επέμβασης για μείωση του στήθους σας, πλαστική για μείωση μαστών, μειωτική στήθους, μειωτική μαστών, επεμβάσεις για τη σμίκρυνση του μεγέθους του μαστού, μειωτική μαστοπλαστική, και λοιπές χειρουργικές επεμβάσεις για την αντιμετώπιση της μεγαλομαστίας. Ρωτήστε τον πλαστικό χειρουργό για τους κινδύνους μιας πλαστικής επέμβασης μείωσης των μαστών, αλλά και για τα πλεονεκτήματα και τα μειονεκτήματα μιας επέμβασης μείωσης στήθους.


Τι είναι το APN και πώς μπορώ να το αλλάξω στο τηλέφωνό μου Android;\nΤο Android παρέχει στους χρήστες πολλές επιλογές προσαρμογής, μερικές από τις οποίες είναι χρήσιμες για όλους, ενώ άλλες είναι μόνο για χρήστες ενέργειας. Μία από αυτές τις ρυθμίσεις χαμηλότερου επιπέδου είναι το Όνομα σημείου πρόσβασης - γνωστότερο ως APN.\nΤο APN είναι κάτι που οι περισσότεροι χρήστες δεν χρειάζεται να ανησυχούν. Εμφανίζετε την κάρτα SIM στο τηλέφωνό σας, ίσως επανεκκινήστε την και συνδέεται στο δίκτυο της εταιρείας κινητής τηλεφωνίας σας. Θα μπορείτε να πραγματοποιείτε κλήσεις, να στέλνετε μηνύματα, να περιηγείστε στο memk και άλλα σημαντικά πράγματα. Ωστόσο, εάν εξακολουθείτε να χρησιμοποιείτε τα προσαρμοσμένα ROM ή χρησιμοποιείτε MVNO, ενδέχεται να διαπιστώσετε ότι τα πράγματα δεν λειτουργούν αυτόματα.\nΤι είναι το όνομα σημείου πρόσβασης (APN);\nΤο APN είναι όλες οι πληροφορίες που χρησιμοποιεί το τηλέφωνό σας για να συνδεθεί με το δίκτυο της εταιρείας κινητής τηλεφωνίας σας. Περιλαμβάνει τη διεύθυνση που χρησιμοποιεί το τηλέφωνό σας για να συνδεθεί στο δίκτυο, τις θύρες που χρησιμοποιούνται για τη διαχείριση μηνυμάτων υπηρεσίας μηνυμάτων πολυμέσων (MMS), τον τύπο δεδομένων που χρησιμοποιεί το συγκεκριμένο APN και άλλα στοιχεία για να βεβαιωθείτε ότι το τηλέφωνό σας λειτουργεί σωστά.\nΟρισμένες από τις ρυθμίσεις - όπως "APN Type" - μπορεί να είναι προαιρετικές και το τηλέφωνό σας θα εξακολουθεί να λειτουργεί χωρίς να είναι 100% σωστή. Άλλοι όπως το "MMSC" και το "APN" είναι πολύ πιο σημαντικοί και το τηλέφωνό σας δεν θα λειτουργεί εάν δεν έχουν εισαχθεί σωστά.\nΕυτυχώς, τα περισσότερα τηλέφωνα διαθέτουν το APN για συνηθισμένες εταιρείες κινητής τηλεφωνίας, οπότε το μόνο που χρειάζεται να κάνετε είναι να τοποθετήσετε την κάρτα SIM σας και να αφήσετε το τηλέφωνό σας να λειτουργεί μαγικά. Αυτό επεκτείνεται και σε ορισμένες προπληρωμένες εταιρείες κινητής τηλεφωνίας: Χρησιμοποιώ το Mint Mobile, το οποίο λειτουργεί στο δίκτυο της T-Mobile. Όταν τοποθετώ την κάρτα SIM στο Google Pixel 2 XL ή στο Samsung Galaxy S8, λειτουργεί. Τα τηλέφωνα διαθέτουν ήδη το APN και ξέρει ποιο να φορτώσει για να συνδεθεί σε ένα δεδομένο δίκτυο.\nΠώς να προσθέσετε ή να αλλάξετε το APN σας\nΕάν δεν χρειάζεται να αλλάξετε τις ρυθμίσεις APN, είναι αρκετά εύκολο να το κάνετε. Ξεκινήστε ανοίγοντας την εφαρμογή Ρυθμίσεις στο τηλέφωνό σας. Η ακριβής ετικέτα του μενού θα διαφέρει, αλλά πατήστε σε οποιοδήποτε μενού χειρίζεται τις ρυθμίσεις δικτύου σας. Στο Pixel 2 XL που εκτελεί Android 9.0, αυτό φέρει την ένδειξη "Δίκτυο και Διαδίκτυο". Στη συνέχεια, πατήστε "Δίκτυο κινητής τηλεφωνίας".\nΠατήστε "Για προχωρημένους". Μεταβείτε στο κάτω μέρος του μενού και, στη συνέχεια, επιλέξτε "Ονόματα σημείων πρόσβασης".\nΠατήστε το μενού με τις τρεις κουκκίδες στην επάνω δεξιά γωνία και, στη συνέχεια, επιλέξτε "Νέο APN".\nΟι ρυθμίσεις APN ενδέχεται να περιλαμβάνονται στο πακέτο με την προπληρωμένη κάρτα SIM σας ή μπορεί να χρειαστεί να την αναζητήσετε. Εισαγάγετε τις λεπτομέρειες ακριβώς όπως παρατίθενται και, στη συνέχεια, πατήστε το μενού με τις τρεις κουκκίδες στην επάνω δεξιά γωνία και επιλέξτε "Αποθήκευση".\nΊσως χρειαστεί επίσης να κάνετε αλλαγές σε ένα υπάρχον APN. Για να πραγματοποιήσετε αυτές τις αλλαγές, πατήστε στο APN που θέλετε να αλλάξετε. Πατήστε σε κάθε κατηγορία και μετά ενημερώστε τις λεπτομέρειες, όπως απαιτείται. Πατήστε το μενού με τρεις κουκκίδες και επιλέξτε "Αποθήκευση" όταν τελειώσετε.\nΤα APN που είναι προεγκατεστημένα πιθανότατα δεν μπορούν να αλλάξουν και αν τα ανοίξετε για να δείτε τις λεπτομέρειες, βλέπετε κάθε στοιχείο να είναι γκριζαρισμένο. Αν πατήσετε για να τα αλλάξετε δεν θα κάνει τίποτα, οπότε θα πρέπει να δημιουργήσετε ένα εντελώς νέο APN εάν θέλετε να αλλάξετε κάτι.\nΜόλις οριστεί το APN, δεν θα χρειαστεί να το αλλάξετε ξανά, εκτός εάν αλλάξετε πάροχο ή επαναφέρετε το τηλέφωνό σας στο εργοστάσιο. Μη διστάσετε να πραγματοποιήσετε κλήσεις, να περιηγηθείτε στον ιστό και πολλά άλλα!


Παρασκευή, 3η Ιουλίου 2020, 5:26 μμ\nΤετάρτη, 27 Μαϊος 2020 18:03\nΜείωση εισφορών θα έχουν από την 1η Ιουνίου εργαζόμενοι και εργοδότες, με συνολικό ποσοστό 0,90%.\nΗ μείωση προβλέπεται μόνο για τις θέσεις πλήρους απασχόλησης και είναι η πρώτη δόση όσων θα ακολουθήσουν ως το 2024, με στόχο να πέσουν οι εισφορές μισθωτών και εργοδοτών κατά 5 μονάδες (από 40,5% στο 35,5%).\nΜε τη μείωση κατά 0,90% οι συνολικές εισφορές από 40,56% υποχωρούν στο 39,66%, από 1ης/6/2020 ως 31/12/2020, εκ των οποίων οι εργοδότες καταβάλλουν 24,33% και οι εργαζόμενοι 15,33%.\nΑπό τη μείωση κατά 0,90% οι εργοδότες παίρνουν το 0,48% και οι εργαζόμενοι το 0,42%. Προκύπτουν οφέλη στους μισθούς, αλλά είναι πολύ λίγα.\nΕνδεικτικά, η αύξηση στους μισθούς λόγω μείωσης εισφορών είναι 2,73 ευρώ το μήνα για τους εργαζομένους των 650 ευρώ, 4 ευρώ για τα 950 ευρώ και 20 ευρώ το μήνα κέρδος σε μισθούς των 4.700 ευρώ.\nΟι εισφορές θα μειώνονται για τα επόμενα 4 χρόνια, οπότε τα οφέλη θα είναι μεγαλύτερα για τα έτη 2021-2024.\n«Η μείωση των ασφαλιστικών εισφορών από 1ης Ιουνίου θα λειτουργήσει ευεργετικά στην αγορά εργασίας», δήλωσε ο υπουργός Εργασίας και Κοινωνικών Υποθέσεων Γιάννης Βρούτσης, τονίζοντας ότι το μέτρο «μειώνει το μη μισθολογικό κόστος στις επιχειρήσεις, δίνει κίνητρα για προσλήψεις και έρχεται να λειτουργήσει ως αντικίνητρο σε παραβατικές συμπεριφορές αδήλωτης και ανασφάλιστης εργασίας».\nΕνα δεύτερο σχέδιο για τις εισφορές των μισθωτών αναμένεται να ξεδιπλωθεί τον Σεπτέμβριο, με τη θέσπιση ποσού αντί ποσοστού για τις εισφορές υγείας στα πρότυπα των σταθερών εισφορών που ισχύουν από φέτος για τους ελεύθερους επαγγελματίες που πληρώνουν 55 και 66 για την περίθαλψη ανεξάρτητα από το εισόδημά τους.\nΓια τους μισθωτούς οι εισφορές υγείας είναι 7,1%, εκ των οποίων 4,55% πληρώνει ο εργοδότης και 2,55% ο εργαζόμενος (4,55+2,55=7,10), και υπολογίζονται με βάση το μισθό. Στα 1.000 ευρώ μισθού η συνολική εισφορά είναι 71 ευρώ το μήνα (45,5 ευρώ του εργοδότη, 25,5 ευρώ του εργαζομένου), ενώ σε μισθό 1.500 ευρώ η εισφορά είναι 106,5 ευρώ (68,25 ευρώ του εργοδότη και 38,25 ευρώ του εργαζομένου).\nΑν, όπως εξετάζεται στο υπουργείο Εργασίας, εφαρμοστεί στους μισθωτούς το μοντέλο των ελευθέρων επαγγελματιών, τότε θα έχουν αύξηση μισθού οι εργαζόμενοι και εξίσου σημαντική μείωση ασφαλιστικών βαρών οι επιχειρήσεις. Για παράδειγμα, στο μισθό των 1.000 ευρώ η εισφορά θα είναι 50 ευρώ, από τα οποία ο εργοδότης θα δίνει τα 2/3, ήτοι 34 ευρώ (αντί 45,5 ευρώ σήμερα), και ο εργαζόμενος θα πληρώνει 16 ευρώ (αντί 25,5 ευρώ σήμερα). Ενώ στο μισθό των 1.500 ευρώ, αν η εισφορά πάει στα 66 ευρώ, τότε ο εργοδότης θα δίνει 44 ευρώ (αντί 68,25 ευρώ τώρα) και ο εργαζόμενος 22 ευρώ (αντί 38,25 ευρώ τώρα).\nΗ ενημέρωση του ΑΣΕΠ – Μέχρι πότε πήραν παράταση οι αιτήσεις Την παράταση των αιτήσεων για τους υποψηφίους της κατηγορίας Υποχρεωτικής Εκπαίδευσης στην Προκήρυξη 4Κ/2020 (για το πρόγραμμα «Βοήθεια…\tπερισσότερα ...\nΤι προβλέπει το Νομοσχέδιο του Υπουργείου Εργασίας Αυξήσεις έως και 60% για δεκάδες χιλιάδες συνταξιούχους προβλέπονται στις ρυθμίσεις του νέου νομοσχεδίου του υπουργείου Εργασίας, που αναμένεται να…\tπερισσότερα ...\nΗ ΕΕΤΑΑ στα πλαίσια του έργου «Ενίσχυση/Προώθηση των υπηρεσιών διαπολιτισμικής μεσολάβησης στα Κέντρα Κοινότητας και Ένταξης Μεταναστών», θα πραγματοποιήσει με τη διαδικασία πρόσληψης προσωπικού του…\tπερισσότερα ...


Περτούλι - Ξεχωριστή ομορφιά στα ορεινά του νομού Τρικάλων (Βίντεο) - TRAVEL\nΠαρασκευή, 23 Φεβρουαρίου 2018 09:16\nΠερτούλι - Ξεχωριστή ομορφιά στα ορεινά του νομού Τρικάλων (Βίντεο)\nΕίναι βέβαια γνωστό πρώτα από όλα για το χιονοδρομικό του κέντρο.\nΤο Περτούλι αποτελεί τακτικό προορισμό όσων αγαπούν το σκι και τα χειμερινά αθλήματα, καθώς στο χιονοδρομικό του κέντρο μπορούν να απολαύσουν τις αγαπημένες δραστηριότητές τους στο χιόνι. Οι καλές τουριστικές υποδομές της περιοχής, την έχουν αναδείξει σε χειμερινό θέρετρο.\nΤο ορεινό χωριό του νομού Τρικάλων είναι χτισμένο σε υψόμετρο 1.150 μέτρων στις πλαγιές του Κόζιακα, και τα όμορφα πέτρινα σπίτια του προσθέτουν τη δική τους πινελιά παράδοσης στο ούτως ή άλλως πανέμορφο τοπίο. Οι πέτρινες ή κόκκινες στέγες τους ξεχωρίζουν μέσα στην πλούσια και γενναιόδωρη φύση της περιοχής.\nΚι αν οι περισσότεροι το γνωρίζουν λόγω της εγγύτητάς του με την Ελάτη, ή χάρη στο χιονοδρομικό του κέντρο, το δάσος που το περιβάλλει είναι από μόνο του ένας λόγος για να ταξιδέψει κανείς σε αυτή την όμορφη γωνιά της Ελλάδας.\nΠυκνό κι άφθονο δάσος με έκταση περίπου 33.000 στρεμμάτων, χαρίζει στον επισκέπτη εικόνες απαράμιλλης ομορφιάς. Στο ελατόδασος, στα Περτουλιώτικα Λιβάδια, πυκνά δάση, καταπράσινα λιβάδια και τρεχούμενα νερά συνθέτουν τοπίο ονειρικό και παραμυθένιο. Άλλοτε καταπράσινη, με τη φύση να απογειώνεται την άνοιξη, άλλοτε ολόλευκη, κάτω από τη χειμωνιάτικη φορεσιά της, το χιόνι, η περιοχή γύρω από το Περτούλι προσκαλεί σε περιπάτους κι εξερευνήσεις.\nΒίντεο: Vassilis Kostoulas\nΠερισσότερα σε αυτή την κατηγορία: « Ταξίδι στις... πολύχρυσες Μυκήνες, ένα από τα βασίλεια της Πελοποννήσου (Βίντεο+φωτογραφίες) «Μένουμε Μεσσηνία» - Αφιέρωμα στην Κυπαρισσία (Βίντεο+Φωτογραφίες) »


Η Ελλάδα και ο επικίνδυνος υπό ανάδυση νέος βαλκανικός άξονας… - Triklopodia\nΗ Ελλάδα και ο επικίνδυνος υπό ανάδυση νέος βαλκανικός άξονας…\nΑΠΟΨΕΙΣ. - 19 Μαρ 2017 - 13:45\nΗ Ελλάδα βρίσκεται ενώπιον κρίσιμων επιλογών στην βαλκανική της πολιτική, που μπορούν είτε να την ισχυροποιήσουν, μέσω μιας νέας βαλκανικής συμμαχίας έναντι του νεο-οθωμανικού επεκτατισμού, είτε να την μεταβάλουν σε ευάλωτο στόχο, ταυτοχρόνως, του τουρκο-αλβανικού και του σλαβικού αναθεωρητισμού. Οι, έως τώρα, κινήσεις εκ μέρους της Αθήνας δείχνουν την απουσία μιας μακρόπνοης στρατηγικής, με βάση τα νέα δεδομένα.\nΤου Σωτήρη Δημόπουλου\nΑντιθέτως, εκδηλώνεται με ολοένα και μεγαλύτερη ένταση, και χωρίς αντίλογο από την αντιπολίτευση, η μια και μοναδική οδός «σωτηρίας»: η απόλυτη ταύτιση με τα, εικαζόμενα ως, συμφέροντα των ΗΠΑ, ώστε μέσω της εκδούλευσης να προφυλαχθεί η πολλαπλώς απειλούμενη εθνική μας κυριαρχία.\nΩς γνωστόν, οι γεωπολιτικές «τεκτονικές» πλάκες καθώς μετακινούνται, ενεργοποιούν στα σημεία τριβής τους ιστορικά ρήγματα, που ως συνέπεια έχουν την εκδήλωση επαναληπτικών συγκρούσεων. Ένα τέτοιο «σημείο» είναι τα Βαλκάνια.\nΗ κατάρρευση του σοσιαλιστικού στρατοπέδου είχε επιτρέψει την άμεση διείσδυση των ευρωατλαντικού παράγοντα σ’ όλη την βαλκανική ενδοχώρα. Κύριος στόχος της «νέας τάξης πραγμάτων» υπήρξε η δημιουργία μικρών και αδύναμων κρατών, ελεγχόμενων από τα ισχυρά δυτικά συμφέροντα, με παράλληλη εξάλειψη της όποιας ρωσικής παρουσίας.\nΌπως σύντομα αποδείχθηκε, οι ανησυχίες όσων σχεδίαζαν την νέα Ευρώπη για τη «ρωσική απειλή» ήταν εύλογες, παρά το ότι όταν ξεκινούσαν την εφαρμογή των σχεδίων τους, η Ρωσία του Γιέλτσιν τρέκλιζε τόσο, όσο και ο τότε πρόεδρός της. Γιατί το εσωτερικό δυναμικό της αυτοκρατορίας παρέμενε πάντα ζωντανό και ανέμενε αυτόν που θα έθετε και πάλι τη μηχανή σε λειτουργία.\nΌπερ και εγένετο! Μάλιστα, η ραγδαία δυτική επέλαση επιτάχυνε τις εξελίξεις στη ρωσική πολιτική σκηνή, καθώς ο εγωισμός της κρατικής ρωσικής ελίτ «πληγώθηκε» από την επονείδιστη αδυναμία της χώρας να αντιταχθεί στη διάλυση της Γιουγκοσλαβίας.\nΗ Δύση, στην προσπάθειά της να ελέγξει τον βαλκανικό χώρο και να υπονομεύσει τους, εν δυνάμει συμμάχους της Ρωσίας, σλαβικούς λαούς, χρησιμοποίησε τους μουσουλμανικούς πληθυσμούς. Αλβανοί, Βόσνιοι μουσουλμάνοι και Τούρκοι έπαιξαν πρωτεύοντα ρόλο στη διαμόρφωση του νέου βαλκανικού χάρτη. Οι εξωβαλκανικοί παράγοντες που διαμοίρασαν, προφανώς ιεραρχικά, τα «βαλκανικά ιμάτια» ήταν οι ΗΠΑ, η Γερμανία και η Τουρκία.\nΟι Αμερικανοί κράτησαν τον στρατηγικό έλεγχο της περιοχής, μέσω της νατοϊκής ομπρέλας, ενώ οι Γερμανοί έπαιρναν το οικονομικό τους μερίδιο, είτε άμεσα, είτε μέσω της Ε.Ε. Όσο για τους Τούρκους, άρπαζαν ό,τι μπορούσαν σε οικονομική, πολιτική, στρατιωτική και πολιτιστική επιρροή, από την Θράκη μέχρι τη Βοσνία και τις ακτές της Αδριατικής στην Αλβανία.\nΜε τη σημαία του μετριοπαθούς Ισλάμ και με την αρωγή «ευαγών» ατλαντικών ιδρυμάτων αλλά και του στενά συνεργαζόμενου μαζί τους Γκιουλέν, η Άγκυρα συγκρότησε ένα πυκνό δίκτυο ελέγχου στα Βαλκάνια. Υπό την ηγεσία του Ερντογάν αυτή η αυξανόμενη επιρροή ήλθε να «κουμπώσει» με το μεγαλεπήβολο όραμα της νεκρανάστασης της Οθωμανικής αυτοκρατορίας.\nΣτην Ιστορία, ωστόσο, τα σχέδια, όσο και καλά να είναι μελετημένα, κινδυνεύουν να μείνουν ημιτελή, καθώς παρεισφρέουν απρόβλεπτοι, αρχικώς, παράγοντες. Έτσι και το βαλκανικό γεωπολιτικό τοπίο αλλάζει δραματικά και προς άλλες κατευθύνσεις από αυτές που είχαν υπολογισθεί στις αρχές του 1990.\nΕίναι αλήθεια ότι οι ΗΠΑ, ή τέλος πάντως οι κύκλοι που κυριάρχησαν στην εξωτερική τους πολιτική, κατόρθωσαν εντέλει, έχοντας ολοκληρώσει επιτέλους την ουκρανική «πορτοκαλί επανάσταση», να υψώσουν ένα νέο αντιρωσικό παραπέτασμα.\nΈνα «τείχος» κρατών, το οποίο ξεκινά από την Φινλανδία -που προφανώς επιζητά να αποτινάξει από πάνω της τον υποτιμητικό όρο της φινλανδοποίησης, που της φόρτωσε η πάλαι ποτέ ΕΣΣΔ-, τις Βαλτικές Δημοκρατίες -που ιδεολογικά μάλλον ζουν με το μισό πόδι στην εποχή του μεσοπολέμου-, την Πολωνία –που δεν έχει διάθεση να αποκηρύξει τον καθολικό συντηρητισμό της-, την διαλυμένη οικονομικά και κοινωνικά Ουκρανία και καταλήγει στην νευρική Ρουμανία.\nΌπως ήταν φυσικό, η Μόσχα δεν θα καθόταν με σταυρωμένα χέρια να ολοκληρωθεί η περικύκλωσή της και η αποκοπή της από την Ευρώπη, που είναι και ο πυρήνας της στόχευσης του νέου «τείχους». Εξαπέλυσε μια αντεπίθεση όπου και όπως μπορούσε, ψάχνοντας κυρίως τους αδύναμους κρίκους του αντιπάλου. Και αυτοί ήσαν, όπως αποδείχθηκε πολλοί: αρχικώς, στην Κριμαία και στο Ντονμπάς, στη Συρία και …στα Βαλκάνια.\nΤην ίδια ώρα η Δύση βρίσκεται σε κατάσταση εσωτερικής κρίσης, και οικονομικής και ταυτότητας, ενώ σταδιακά χάνει τη δυνατότητά της να λειτουργήσει με ενιαίο και συμπαγή τρόπο. Αυτό αντανακλάται χαρακτηριστικά στα βαλκανικά δρώμενα. Οι τρεις εξωγενείς παράγοντες που τα είχαν αναλάβει, βρέθηκαν σε μικρή ή μεγάλη αντιπαλότητα μεταξύ τους.\nΙδιαίτερα η μεγαλομανία και ο τυχοδιωκτισμός του Ερντογάν τον έφερε σε ευθεία αντιπαράθεση με την Ουάσιγκτον, η οποία αντιλαμβανόταν ότι πλέον δεν μπορούσε να τον εμπιστευτεί. Πολλώ δεν μάλλον που ο «σουλτάνος» ερωτοτροπούσε με τη Ρωσία για τους δικούς του λόγους. Αυτό προκάλεσε σοβαρές δυσλειτουργίες του συστήματος που είχε δημιουργηθεί με τόσο κόπο τα προηγούμενα χρόνια. Η ρήξη μάλιστα Ερντογάν- (φιλοαμερικανού) Γκιουλέν «έσπασε» σε κομμάτια το τουρκικό δίκτυο.\nΕπιπλέον, μετά την ήττα των Δημοκρατικών, που είχαν το πάνω χέρι στον έλεγχο των Βαλκανίων –με την άμεση και συνεχή παρέμβαση του συστήματος Σόρος-, επιτάθηκε η γενική σύγχυση. Τέλος, το ιδανικό της ακμάζουσας Ε.Ε., που αποτελούσε και το δέλεαρ του γερμανικής οικονομικής ηγεμονίας, έχει ξεθωριάσει ανεπανόρθωτα, ακόμη και για τους φτωχούς Βαλκάνιους.\nΤο αποτέλεσμα όλων αυτών είναι η όξυνση των υποβοσκουσών έως πρόσφατα αντιθέσεων και εθνικών επιδιώξεων, που καλύπτονταν από την προοπτική της ευρωατλαντικής ενσωμάτωσης. Πλέον, τα σημεία τριβής στον βαλκανικό χώρο είναι αρκετά, και σε γενικές γραμμές γνωστά. Συνοπτικά αναφέρουμε:\n>Στη Βοσνία-Ερζεγοβίνη η Σερβική Δημοκρατία, είναι ήδη υπ’ ατμόν για αποχώρηση.\n>Οι Σέρβοι, εξοπλιζόμενοι από τους Ρώσους, ετοιμάζονται να διεκδικήσουν την περιοχή της Κόσοβσκα Μιτρόβιτσα και τις βόρειες περιοχές του Κοσσυφοπεδίου, όπου κατοικούν ομοεθνείς τους.\n>Οι Αλβανοί, με τη στήριξη της Τουρκίας, έχουν βάλει μπρος το σχέδιο για την Μεγάλη Αλβανία σε Σκόπια και Σερβία. Ήδη υπάρχει αλβανική κινητικότητα στην κοιλάδα του Πρέσεβο στην νότιο Σερβία, όπου δρα ο UCPMB παρακλάδι του UCK.\n>Στα Σκόπια η αντιπαράθεση των Αλβανών με τους εθνικιστές Σλαβομακεδόνες του Γκρουέφσκι και του VMRO-DPMNE έχει φθάσει στα πρόθυρα του πολέμου, μετά και την άρνηση του προέδρου Ιβανόφ να δώσει εντολή σχηματισμού κυβέρνηση στους Σοσιαλδημοκράτες του Ζάεφ, που συνεργάζεται με τα αλβανικά κόμματα.\n>Ακόμη και στο Μαυροβούνιο, η πορεία του προς τις αγκάλες του ΝΑΤΟ, εν μέσω κατηγοριών για ρωσική ανάμειξη σε απόπειρα δολοφονίας του Τζουγκάνοβιτς, δεν θα είναι ανέφελη και θα επηρεαστεί οπωσδήποτε από τις εξελίξεις.\n>Τέλος, είναι εξαιρετικά σημαντικές οι πολιτικές αλλαγές στη Βουλγαρία, καθώς μετά την νίκη του, σαφώς φιλορώσου, Ρούμεν Ράντεφ στις προεδρικές εκλογές, ίσως και οι εκλογές της 26ης Μαρτίου, με μια νίκη του σοσιαλιστικού κόμματος, ενισχύσουν τη στροφή «προς ανατολάς». Σε ό,τι αφορά την Βουλγαρία, πρέπει να ληφθεί υπόψη και η αντιτουρκική στροφή της Σόφιας, μετά την απροσχημάτιστη ανάμειξη της Άγκυρας στην προεκλογική διαδικασία με τη στήριξή της στο κόμμα DOST του Λιούτβι Μεστάν.\nΕίναι, ως εκ τούτου, ηλίου φαεινότερον ότι ήδη διαμορφώνεται μια νέα εικόνα των Βαλκανίων, όπου υφίσταται η δυναμική συγκρότησης δύο αντίπαλων στρατοπέδων. Στο μεν ένα ανήκουν η Αλβανία, το Κόσσοβο και η Τουρκία. Στο δε άλλο η Σερβία και η Βουλγαρία. Το κλειδί των εξελίξεων, που μπορεί να ανοίξει και τον ασκό του Αιόλου, βρίσκεται στα Σκόπια. Αν οι Αλβανοί κινηθούν εναντίον των Σλαβομακεδόνων, με την ενίσχυση των Αλβανών της Αλβανίας και του Κοσσυφοπεδίου, δεν θα μείνουν αμέτοχοι ούτε οι Σέρβοι ούτε οι Βούλγαροι, ανεξάρτητα από τις σχέσεις που έχουν τώρα με τους σκληροπυρηνικούς ηγέτες του VMRO.\nΉδη οι τελευταίοι, έχοντας νοιώσει εγκαταλελειμμένοι από τους επί δυόμιση δεκαετίες χορηγούς τους, βλέπουν την Μόσχα ως καταφύγιο τελευταίας ελπίδας –που δεν θα τους της αρνηθεί καθώς αποτελεί άλλον έναν αδύναμο κρίκο της Δύσης.\nΑλλά και η Άγκυρα δεν θα μπορεί πλέον να βάζει τα αυγά της σε δυο καλάθια. Ο νεο-οθωμανισμός της εξάλλου εξυπηρετείται μόνον από τον αλβανικό παράγοντα και τους τουρκόφρονες πληθυσμούς στην Βαλκανική.\nΚαι ερχόμαστε τώρα στην θέση της Ελλάδας απέναντι στην νέα πραγματικότητα που διαγράφεται στα βόρεια σύνορά της, λαμβάνοντας υπόψη την τρέχουσα ισχύ της και κυρίως την ανάγκη αποτροπής της πρωτεύουσας απειλής που είναι, χωρίς αμφιβολία, η τουρκική.\nΒασικό μέλημα της Αθήνας πρέπει να είναι η δημιουργία συμμαχιών που να τη θωρακίσουν απέναντι στην επεκτατικότητα της Άγκυρας και της συναφούς με αυτήν επιθετικότητα της Αλβανίας. Ως εκ τούτου, αυτό που θα έπρεπε από τώρα να επιδιώξει είναι η συνεννόηση με Βελιγράδι και Σόφια, στην προοπτική ενός μικρού βαλκανικού άξονα. Και εντός αυτού, όσο και αν αυτή τη στιγμή να φαντάζει δύσκολο, θα μπορούσαν να ενταχθούν και τα Σκόπια.\nΚι αυτό το στοιχείο είναι κομβικό για τα ελληνικά συμφέροντα. Η διάλυση του κράτους αυτού και ο διαμοιρασμός του θα δημιουργήσει, βορείως της Ελλάδος, μια μεγάλη Αλβανία και ένα ορφανό τμήμα που θα ζητήσει υιοθέτηση. Και όσον αφορά τις περαιτέρω βλέψεις της μεγάλης Αλβανίας στον ελληνικό χώρο και το πώς θα λειτουργήσει ομού μετά των δυνάμεων της Τουρκίας ως ασφυκτική μέγγενη προς τον ελληνισμό, δεν χρειάζεται περαιτέρω ανάλυση.\nΩς προς τον ορφανό σλαβομακεδονικό πληθυσμό, όμως, δεν υπάρχει αμφιβολία ότι αυτός θα απορροφηθεί από τη Βουλγαρία. Και το πιθανότερο είναι ότι, για να πετύχει η υιοθεσία, να εμφανισθεί ισχυρότερος ο «μακεδονισμός», και μάλιστα εντός ενός νέου πανσλαβιστικού τόξου. Θα το επιθυμούσαμε αυτό; Αν θέλουμε να επιβιώσουμε, μάλλον όχι!\nΓι’ αυτό είναι λάθος να επιχαίρουμε επειδή στα Σκόπια μπορεί να έχουμε αλβανική απόσχιση.Χωρίς υποχώρηση στα εθνικά μας δίκαια και στην ιστορική μας αλήθεια, και χωρίς να αλλάξουμε γεωπολιτικό προσανατολισμό, είμαστε καταδικασμένοι να κινηθούμε πολυεπίπεδα και αποφασιστικά, γιατί κρίνεται η ίδια η εθνική μας ύπαρξη.\nΓια το λόγο αυτό, η ελληνική εξωτερική πολιτική οφείλει να κάνει κάτι πολύ περισσότερο από τον ατζέντη ξένων συμφερόντων -ακόμη και στην Υπερκαυκασία(!)- για λίγα ψιχία προσοχής και προστασίας.


Πατριός βίαζε για 20 χρόνια την κόρη του και έκαναν 8 παιδιά![photos]\nΟ πα-τερας Χένρι Μισέλ Πιέτ άρχισε να κακοποιεί σεξουαλικά τη Ρόζαλιν Μακ Γκίνις όταν το κοριτσάκι ήταν μόλις δέκα ετών.\nH 34χρονη σήμερα Μακ Γκίνις είπε ότι η μητέρα της γνώριζε για την κακοποίησή της και κάποια στιγμή εγκατέλειψε τον παιδεραστή άνδρα της, αλλά εκείνος πήγε στο σχολείο της μικρής τον Ιανουάριο του 1997 και την απήγαγε. Αφού την σύστησε στα παιδιά του ως νέα μητέρα τους άρχισαν να ταξιδεύουν σε διάφορες περιοχές των ΗΠΑ, αλλά και στο Μεξικό. Προκειμένου να χάσουν οι Αρχές τα ίχνη του, άλλαξε ονοματεπώνυμο κι υποχρέωσε το κορίτσι να κόψει και να βάψει τα μαλλιά του.\nΜέσα σε λίγους μήνες κι ενώ την βίαζε συστηματικά και την κακοποιούσε σωματικά η Ρόζαλιν έμεινε έγκυος στα 13 της, αλλά απέβαλε και την ανάγκασε να ρίξει το έμβρυο στην τουαλέτα. «Ήμουν τρομαγμένη, δεν μπορούσα να συνειδητοποιήσω πως μπορούσε ένας άνθρωπος να κάνει κάτι τέτοιο σ’ ένα παιδί», είπε σε αμερικανικά ΜΜΕ.\nΜετά την καταδίκη του την Δευτέρα ο εισαγγελέας δήλωσε: «Το θύμα υπέστη επί δύο δεκαετίες τρομακτική κακοποίηση. Το θάρρος της τη βοήθησε να δραπετεύσει και να γλιτώσει τα παιδιά της κι επέτρεψε στις διωκτικές Αρχές να ζητήσουν την απονομή δικαιοσύνης για λογαριασμό της. Το θάρρος της ήταν που έβαλε τέλος στο βασίλειο του τρόμου».


B&B CAPO ALTANO PORTOSCUSO - Portoscuso, Ιταλία\nViale Sardegna 34, Portoscuso, Ιταλία\nΤο B&B Capo Altano βρίσκεται σε παραλία της πόλης Portoscuso κοντά σε Sant'Antioco.\nΧάρη σε φέρι μποτ που είναι κοντά, το ξενοδοχείο συνδέεται καλά με άλλα μέρη της πόλης Portoscuso.\nΤο B&B Capo Altano διαθέτει τηλεόραση με επίπεδη οθόνη, θέρμανση, γκαρνταρόμπα, ντουλάπα και γραφείο εργασίας σε όλα τα δωμάτια. Όλα τα μπάνια προσφέρουν σεσουάρ, ντους και μπανιέρα.\nΤο ξενοδοχείο προσφέρει αθλητικές δραστηριότητες όπως κανό και ποδηλασία.\nB&B Capo Altano, Ιταλία\nB&b Alice Σάσαρι\nBroadway Hotel Τίρανα


Ανησυχία για τη «Δέλτα» που σαρώνει τη Β. Ελλάδα - Γιατί η γ' δόση δεν θα είναι υποχρεωτική | Simple News\nΣήμερα οι ανακοινώσεις για τη γ’ δόση του εμβολίου η οποία δεν θα είναι υποχρεωτική – Ανησυχία για την πορεία της «Δέλτα» στη Βόρεια Ελλάδα τις επόμενες εβδομάδες.\nΑγωνία επικρατεί σε κυβέρνηση και ειδικούς για την πορεία της πανδημίας στη χώρα μας τις επόμενες εβδομάδες. Παρά τη σταθεροποίηση των κρουσμάτων, η μετάλλαξη «Δέλτα», η οποία κυριαρχεί στη χώρα μας έχει βάλει σε μίνι lockdown πολλές περιοχές της Βόρειας Ελλάδας, ενώ ανησυχία προκαλούν τόσο οι θάνατοι τις πρώτες 19 ημέρες του Σεπτεμβρίου, όσο και οι προβλέψεις των επιστημόνων.\nΤην ίδια στιγμή, νέα ανησυχητικά δεδομένα για τους αριθμούς των παιδιών που νοσούν με κορονοϊό παρουσίασε η Ματίνα Παγώνη. «Το υψηλό ιικό φορτίο και η μετάλλαξη Δέλτα έχει εστιάσει στα μικρά παιδιά. Παρακαλούμε τους γονείς σε συνεννόηση με τους παιδιάτρους να εμβολιάσουν τα παιδιά τους. Τα συμπτώματα στην πλειοψηφία δεν είναι ιδιαίτερα βαριά, είναι τα συνήθη, πυρετός, πονόλαιμος, κόπωση κλπ. Όμως αυτά τα παιδιά μεταδίδουν και κάποια από αυτά μπορεί να φτάσουν στα νοσοκομεία», δήλωσε χαρακτηριστικά η κυρία Παγώνη μιλώντας στον ΣΚΑΪ.\nΥπενθυμίζεται ότι κατά τη σημερινή ενημέρωση για την πορεία της πανδημίας στη χώρα, η επιτροπή του υπ. Υγείας θα ανακοινώσει ποιοι παίρνουν σειρά – μετά τις ευπαθείς ομάδες – για την τρίτη δόση του εμβολίου κατά του κορονοϊού, η οποία δεν θα είναι υποχρεωτική.\nΣαρώνει η μετάλλαξη «Δέλτα»\nΜπορεί τη δεδομένη χρονική στιγμή να καταγράφεται μια σταθεροποίηση της πανδημίας όσον αφορά τα κρούσματα, ωστόσο τα μηνύματα δεν είναι ιδιαίτερα θετικά καθώς τον μήνα που διανύουμε έχουμε μετρήσει ήδη πολλούς θανάτους από κορονοϊό, ενώ και οι προβλέψεις των επιστημόνων δεν είναι ιδιαίτερα ενθαρρυντικές.\nΧαρακτηριστικό παράδειγμα αυτό του κυρίου Σύψα, ο οποίος αναφέρθηκε στη μετάλλαξη «Δέλτα», υπογραμμίζοντας ότι είναι πολύ μεταδοτική και προσβάλει και τα παιδιά. «Τα παιδιά θα μολυνθούν κάποια στιγμή αν δεν εμβολιαστούν. Μέχρι τα Χριστούγεννα θα έχουμε πολύ μεγάλη εξάπλωση του ιού. Όλα τα παιδιά θα εκτεθούν αργά ή γρήγορα», είπε χαρακτηριστικά.\nΤους φόβους για τις περιοχές της Βόρειας Ελλάδας που είχε διατυπώσει πριν από μερικά 24ωρα ανώτατος κυβερνητικός παράγοντας επιβεβαίωσαν οι εξελίξεις την περασμένη Πέμπτη, μετά την απόφαση να επιβληθεί μίνι lockdown σε Καβάλα, Ημαθία, Πιερία και Πέλλα λόγω του υψηλού επιδημιολογικού φορτίου του κορονοϊού στις περιοχές αυτές.\nΣημειώνεται ότι το τελευταίο 24ωρο εντοπίστηκαν 226 κρούσματα στην ΠΕ Θεσσαλονίκης, ενώ κρούσματα εντοπίστηκαν συνολικά σε 64 περιφερειακές ενότητες.\n«Τον Οκτώβριο φοβόμαστε λιγάκι και φοβάμαι την Βόρεια Ελλάδα. Με ανησύχησαν αυτά που είδα στη Θεσσαλονίκη, υπήρχε μεγάλη χαλαρότητα», είχε πει χαρακτηριστικά ο ανώτατος κυβερνητικός παράγοντας πριν από μόλις τρεις ημέρες και σχεδόν έναν χρόνο μετά την έκρηξη των κρουσμάτων στη Θεσσαλονίκη για την οποία, όπως έχει πει και ο πρωθυπουργός Κυριάκος Μητσοτάκης, υπήρξε λάθος εκτίμηση ως προς τον χρόνο επιβολής του lockdown το 2020.\nΑντίστροφη μέτρηση για την τρίτη δόση\nPrevious Τραγωδία στα Τρίκαλα: Είπε στον γιο του πως πάει στα ζώα και κρεμάστηκε\nNext Τούρκοι απειλούν να σφάξουν και επιχειρούν να βουλιάξουν Έλληνες ψαράδες στους Φούρνους (Vid)


Θέμα: Queen 23/11/2013, 10:32\nΈνα από τα μεγαλύτερα συγκροτήματα όλων των εποχών είναι οι Queen. Το Βρετανικό συγκρότημα της ροκ, που δημιουργήθηκε στο Λονδίνο το 1971, με αρχικά μέλη τους Φρέντι Μέρκιουρι (Freddie Mercury – φωνητικά, πλήκτρα) , Μπράιαν Μέι (Brian May – ηλεκτρική κιθάρα, φωνητικά), Ρότζερ Τέιλορ (Roger Taylor – ντραμς, φωνητικά) και Τζον Ντίκον (John Deacon – μπάσο).\nΤα πρώτα τραγούδια των Queen ήταν εμπνευσμένα κυρίως από την γκλαμ ροκ, την Heavy metal και την Progressive rock, με τον καιρό όμως το συγκρότημα πρόσθεσε στη μουσική του διάφορα και καινοτόμα στοιχεία, διερευνώντας την vaudeville, την ηλεκτρονική μουσική και την φανκ.\nΣτα μέσα του 1970 οι Queen απέφυγαν την progressive μουσική, δημιουργώντας κομμάτια πιο συμβατικά, τα οποία θα παιχτούν στο περισσότερο ραδιόφωνο, δίνοντας τους μεγαλύτερη επιτυχία. Καθ’όλη την δεκαετία του 1970, οι Queen δεν χρησιμοποίησαν καθόλου συνθεσάιζερ (synthesisers) στα album τους, με το μουσικό τους στιλ όμως να εξελίσσεται. Εν τέλει άρχισαν να χρησιμοποιούν συνθεσάιζερ την δεκαετία του 1980, κάτι που αντικατοπτρίζει την πειραματική τους προσέγγιση στη μουσική.\nΟ Μπράιαν Μέι και ο Ρότσερ Τέιλορ έπαιζαν μαζί σε ένα συγκρότημα με το όνομα Smile. Ο Φρέντι Μέρκιουρι ήταν οπαδός των Smile, και τους παροτρύνε να πειραματιστούν με πιο περίτεχνες τεχνικές μουσικής ηχογράφησης. Σύντομα ο Μέρκιουρι (που τότε ήταν γνωστός με το όνομα Φάρροκ Μπαλσάρα) θα προστεθεί στο συγκρότημα, αλλάζοντας το όνομα του συγκροτήματος σε «Queen», και παίρνοντας το όνομα με το οποίο έγινε γνωστός. O Ντίκον εντάχθει στο συγκρότημα πριν την ηχογράφηση του πρώτου τους album.\nΟι Queen είχαν κάποια επιτυχία στο Ηνωμένο Βασίλειο στις αρχές του 1970, αλλά ήταν με την κυκλοφορία του Sheer Heart Attack (1974) και του A Night at the Opera (1975) που τους έκαναν γνωστούς σε παγκόσμιο επίπεδο.\nΤο δεύτερο (A Night at the Opera) εμπεριείχε και το «Bohemian Phapsody», το οποίο παρέμεινε στο νούμερο ένα των Βρετανικών chart για εννέα εβδομάδες.\nΟ τραγουδιστής του συγκροτήματος, Freddie Mercury (1946 – 1991), γεννήθηκε στις 5 Σεπτεμβρίου του 1946 στη Ζανζιβάρη της Τανζανίας. Ήταν περσικής καταγωγής και το πραγματικό του όνομα ήταν Φαρόκ Μπουλσάρα. Ως μουσικός κατατάσσεται ανάμεσα στις μεγαλύτερες φωνές της ροκ, αλλά και ως σόουμαν ξεχώριζε, καταφέρνοντας να συνδυάζει θεατρικότητα, υπερβολή και ταλέντο.\nΗ σόλο καριέρα του Φρέντι Μέρκιουρι ξεκίνησε στα μέσα της δεκαετίας του '80. Πριν, όμως, κυκλοφορήσει το πρώτο του σόλο άλμπουμ, είχε εμφανιστεί με το όνομα Λάρι Λιούρεξ, ηχογραφώντας μια εκτέλεση του «I Can Hear Music» που πρώτοι είχαν πει οι Beach Boys. Το 1990 επέστρεψε στο στούντιο, αυτή τη φορά για να ηχογραφήσει μαζί με τους Queen το άλμπουμ «Innuendo», το τελευταίο πριν αποσυρθεί από τη δισκογραφία.\nΛίγους μήνες αργότερα, οι γιατροί ανακοίνωσαν πως ο Φρέντι Μέρκιουρι έπασχε από τον ιό του AIDS. Σαράντα οκτώ ώρες μετά, στις 24 Νοεμβρίου του 1991, έχασε τη μάχη για τη ζωή από βρογχοπνευμονία, ως επιπλοκή του AIDS.\nΤο 1997 ο Ντίκον αποσύρθηκε από τον χώρο της μουσικής και από τότε, ο Μέι και ο Τέιλορ έχουν κατά καιρό συνεργαστεί με άλλους μουσικούς, όπως με τον Πολ Ροτζερς (Paul Rodgers), παίρνοντας το όνομα Queen + Paul Rodgers.


Έχει ανταγωνισμό για Πούκι ο Παναθηναϊκός | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΈχει ανταγωνισμό για Πούκι ο Παναθηναϊκός\nΈχει ανταγωνισμό για Πούκι ο Παναθηναϊκός\nΟ Τεέμου Πούκι αποτελεί τον «Νο1» στόχο του Παναθηναϊκού για την ενίσχυση στη θέση του σέντερ φορ. Οι «πράσινοι» έχουν στείλει άνθρωπό τους στη Δανία, όπου σήμερα θα συναντηθεί με τους διοικούντες την Μπρόντμπι για να συζητήσει την μεταγραφή του Φιλανδού επιθετικού στην ομάδα.\nΓια τον διεθνή άσο, σύμφωνα με όσα δήλωσε ο τεχνικός διευθυντής του συλλόγου από την Δανία, έχουν εκδηλώσει ενδιαφέρον και άλλες ομάδες, και κανείς δεν ξέρει πού θα συνεχίσει την καριέρα του. «Θα σας απογοητεύσω. Το μόνο που μπορώ να πω αυτή τη στιγμή είναι πως υπάρχει μεγάλο ενδιαφέρον για τον Πούκι από πολλές ομάδες. Είναι λογικό από τη στιγμή που μιλάμε για έναν παίκτη της αξίας του. Αν θέλετε μπορείτε να με πάρετε πάλι αύριο (σήμερα)», τόνισε ο Τρόελς Μπεχ στην εφημερίδα «Η Πράσινη».\nΟ Παναθηναϊκός παρουσιάζεται έτοιμος να κάνει την οικονομική υπέρβαση για τον Πούκι, στον οποίο προσφέρει τριετές συμβόλαιο με ετήσιες απολαβές που αγγίζουν τις 500.000 ευρώ. Το πρόβλημα όμως αφορά τις αξιώσεις της Μπρόντμπι, η οποία φαίνεται πως περιμένει μία πρόταση κοντά στο 1,5 εκατ. ευρώ, την ώρα που οι «πράσινοι» θα φτάσουν μέχρι τις 700.000 ευρώ για τον 27χρονο άσο.


Γίνε εθελοντής στο Patras Science Festival 2019 – Patras Science Festival\n23 Μάρτιος, 2019 ΝΕΑ\nΘέλεις να γίνεις εθελοντής στο μεγαλύτερο φεστιβάλ επιστήμης της Δυτικής Ελλάδας;\nTo Patras Science Festival έχει στόχο να καταστήσει τις επιστήμες πιο φιλικές στο ευρύ κοινό και να παρέχει ερεθίσματα και κίνητρα σε άτομα κάθε ηλικίας να ανακαλύψουν την επιστήμη στην καθημερινότητα τους.\nΤο Patras Science Festival είναι μια πλατφόρμα επικοινωνίας ανάμεσα στην επιστήμη και στο κοινό, αλλά και μια καινοτομία στο χώρο της επικοινωνίας της επιστήμης. Κατά τη διάρκεια του φεστιβάλ οι επισκέπτες θα έχουν τη δυνατότητα να συμμετάσχουν σε διαδραστικά εκθέματα, επιστημονικά πειράματα, εργαστήρια και workshops, εκπαιδευτικά παιχνίδια, παραστάσεις επιστημονικού θεάτρου και ντοκιμαντέρ.\nΗ εθελοντική ομάδα του Patras Science Festival θα υποστηρίξει τις οργανωτικές λειτουργίες του Φεστιβάλ σχετίζοντας τα ενδιαφέροντα και τις γνώσεις του με τα αντίστοιχα οργανωτικά πεδία.


Αστυνομικοί της Άμεσης Δράσης έσωσαν 57χρονο ένα βήμα πριν την αυτοκτονία - Το συγκινητικό ευχαριστώ των παιδιών του - notia.gr\nΑστυνομικοί της Άμεσης Δράσης έσωσαν 57χρονο ένα βήμα πριν την αυτοκτονία – Το συγκινητικό ευχαριστώ των παιδιών του\n΄Δείτε την ανάρτηση του συνδικαλιστή της ΕΛ.ΑΣ., Χρήστου Μπαλάσκα, που υπηρετεί στην Άμεση Δράση: Δεν ξέρω πόσο περισσότερο κοινωνικό χαρακτήρα μπορεί να έχει μία υπηρεσία από αυτόν της Άμεσης Δράσης. Χθες το μεσημέρι το Β 5-3 περιπολικό της Β αλλαγής της Άμεσης Δράσης, έλαβε σήμα από το κέντρο να μεταβεί στην περιοχή του Χαλανδρίου για άνδρα 57 ετών, ο οποίος είχε αφήσει στα παιδιά του σημείωμα ότι θα αυτοκτονήσει και είχε φύγει από το σπίτι του. Αμέσως οι συνάδελφοι ζήτησαν απο τα παιδιά του μία φωτογραφία του, και ξεκίνησαν τις αναζητήσεις. Σε λιγότερο απο 45 λεπτά μετά από επισταμένες αναζητήσεις το Β 5-3/Β, εντόπισε τον άνδρα λίγο πριν προβεί στο απονενοημένο διάβημα.\nΟ άνδρας σε άσχημη ψυχολογική κατάσταση μεταφέρθηκε στο αστυνομικό τμήμα όπου τον παρέλαβαν τα δύο του παιδιά. Τα ευχαριστήρια λόγια των δύο παιδιών του παρά λίγο αυτόχειρα συγκίνησαν πολύ το πλήρωμα του περιπολικού το οποίο αν και πολύ έμπειρο λύγισε μπροστά στα λόγια ευγνωμοσύνης των δύο γιών του.\nΑυτό είναι το κοινωνικό έργο της ΕΛ.ΑΣ. Δεν είμαστε μόνο για καταστολή όπως θέλουν μερικοί να μας κατηγορούν. Μπράβο στους συναδέλφους μου για τις απόλυτα σωστές και μεθοδικές τους ενέργειες οι οποίες έσωσαν μία ζωή!


Θεσπρωτία: Καταδίωξη και σύλληψη εμπόρου ναρκωτικών! - Ειδήσεις Newsit.gr\nNewsit / Έγκλημα / Θεσπρωτία: Καταδίωξη και σύλληψη εμπόρου ναρκωτικών!\nΘεσπρωτία: Καταδίωξη και σύλληψη εμπόρου ναρκωτικών!\nΔημοσιεύθηκε: 28.02.2011 | 20:20\nO Αλβανός δράστης επιτάχυνε αλλά ξαφνικά βρέθηκε περικυκλωμένος από περιπολικά...\nΗ σύλληψη του 28χρονου Αλβανού έγινε στη γέφυρα Ράγιου Θεσπρωτίας. Οι αστυνομικοί εντόπισαν το αυτοκίνητο να κινείται ύποπτα, με κατεύθυνση προς την Ηγουμενίτσα. Σε σήμα που του έκαναν για έλεγχο δεν σταμάτησε κι ανέπτυξε ταχύτητα.\nΑκολούθησε καταδίωξη και στην γέφυρα Ράγιου Θεσπρωτίας, με τη συνδρομή κι άλλων αστυνομικών, το αυτοκίνητο ακινητοποιήθηκε και συνελήφθη ο οδηγός του. Σε έλεγχο που έγινε στο αυτοκίνητο, βρέθηκαν, στον χώρο αποσκευών και της καμπίνας επιβατών, πέντε σάκοι που περιείχαν 121 κιλά χασίς! Ο συλληφθείς οδηγήθηκε στον εισαγγελέα Θεσπρωτίας και το αυτοκίνητο κατασχέθηκε.\nΣτο μεταξύ και στα Γιάννινα συνελήφθη ένας αλλοδαπός, γιατί σε έλεγχο που του έγινε από αστυνομικούς της Δίωξης Ναρκωτικών, βρέθηκαν στην κατοχή του 700 γραμμάρια χασίς. Ο συλληφθείς οδηγήθηκε στον εισαγγελέα Ιωαννίνων.


Τα Νέα της Βορείου Ηπείρου: Σκορποχώρι το ΚΕΑΔ. Δεν παραιτείται από την Κυβέρνηση η Ολιάνα Ίφτι\nΜετά την "αναρχική" παραίτηση του Α. Πούλη και την αποχώρηση (λόγο ασυμβίβαστου) του Γ. Μπάμπη, η μόνη που απέμεινε από το ΚΕΑΔ στην αλβανική κυβέρνηση είναι η υφυπουργός Περιβάλλοντος.\nΗ Ολιάνα Ίφτι που θεωρείται κοντινός άνθρωπος του προέδρου του ΚΕΑΔ αναμένονταν να παραιτηθεί αμέσως μετά την παραίτηση Ντούλε. Η υφυπουργίνα μας όμως παραμένει κανονικά στη θέση της χωρίς να γνωρίζουμεΑΝ αυτό γίνεται με τη συγκατάθεση του Ντούλε ή όχι.\nΟ κ. Ντούλες εκτίθεται για μία ακόμα φορά με τα λεγόμενα και τη στάση των συνεργατών του. Από τη μία κατηγορεί το Μέγκα ότι συνεργάζεται με τα αλβανικά κόμματα και από την άλλη μόνο το κόμμα του και ο ίδιος έχει επωφεληθεί από συνεργασίες με αλβανικά κόμματα καθώς το Μέγκα δεν δέχτηκε ποτέ κάποια κυβερνητική θέση, όσες φορές καιΑΝ του την προσφέρανε.


Αρχική / ΚΕΝΤΡΙΚΑ - ΑΡΙΣΤΕΡΑ / Μήπως είναι υπερβολικά ζηλιάρης το αγόρι σου;\nΕύη Μακαβέλου 8 Μαρτίου 2019\tΚΕΝΤΡΙΚΑ - ΑΡΙΣΤΕΡΑ, Νεολαία, Σχέσεις Αφήστε ένα Σχόλιο 110 Εμφανίσεις\nΗ ζήλια ως ένα μικρό, πολύ μικρό μάλιστα βαθμό, σύμφωνα με πολλούς δεν είναι κάτι κακό, και ίσα ίσα δείχνει ότι ο άλλος ενδιαφέρεται όντως για σένα. Όμως η υπερβολική ζήλια σε μια σχέση δεν είναι θετικό σημάδι και μπορεί να δημιουργήσει τόσα προβλήματα που είτε φανταζόσουν ποτέ.\nΌμως πως θα καταλάβεις,ειδικά στην αρχή μιας σχέσης ότι έχεις να κάνεις με ένα ζηλιάρη αγόρι;\nΤα σημάδια που θα στο δείξουν!\nΥπάρχουν τα αναμενόμενα πράγματα που θα κάνει ένας άντρας και γενικά οποιοσδήποτε ζηλεύει σε μεγάλο βαθμό, δηλαδή να ψάξει το κινητό σου, το προφίλ σου στα social media, και ίσως να σε παρακολουθήσει. Όλα αυτά βέβαια αντιβαίνουν στην ιδιωτικότητά σου, παραβιάζουν την προσωπική σου ζωή και δεν είναι πρέπει κανονικά να γίνονται από κανέναν. Είναι πάντα προτιμότερο να επιμείνεις με την συζήτηση για να μάθεις κάτι, αν βέβαια έχεις βάσιμες υποψίες ότι κατι υπάρχει, πάρα να προβείς σε τέτοιους τρόπους και μέσα.\nΣτο ίδιο mood θα σου πει πολύ γρήγορα » σ΄αγαπώ» και πόσο ερωτευμένος και ξετρελαμένος είναι μαζί σου. Όχι ότι δεν θα νιώθει πράγματα για σένα ή δεν θα σε θέλει, αλλά θα θέλει να το τονίσει όλο αυτό περισσότερο για να σε κάνει να δεθείς συναισθηματικά μαζί του ακόμη και στον πρώτο μήνα. Ένας πολύ ζηλιάρης θα βρει κάθε τρόπο για να σε έχει του χεριού του.\nΕπίσης μια ακόμη ένδειξη είναι πως σε σχεδόν κάθε καυγά σας, σε απειλεί ότι θα χωρίσετε και πως θα φύγει, μέχρι φυσικά εσύ να μην αντέχεις άλλο την ένταση και να κάνεις κάτι για να λείξει η φασαρία αυτή. Επίσης μπορεί να σου κάνει ψυχολογικό πόλεμο για να νιώσεις τύψεις, πως εσύ φταις που τσακωθήκατε για ακόμη μια φορά.\nαγαπη ζήλια νεολαια σχεσεις\t2019-03-08\nΕτικέτεςαγαπη ζήλια νεολαια σχεσεις\nΠροηγούμενο Πολυξένη Καράκογλου και Δημήτρης Βουτσάς στο Kremlino Gallery Bar\nΕπόμενο Athens Science Festival 2019


Το μοναδικό Kos Hotel Junior Suites είναι κατάλυμα 4-αστέρων που βρίσκεται 950 μέτρα από Αρχαία Αγορά προσφέροντας γήπεδο τέννις, σολάριουμ και κέντρο αισθητικής. Το ξενοδοχείο άνοιξε το 1970 και από τότε παραμένει παράδειγμα της αρχιτεκτονικής με αρχαίο στιλ στην Κω.\nΤο κατάλυμα βρίσκεται σε απόσταση 10 λεπτών με τα πόδια από Πλάτανος του Ιπποκράτη. Το κατάλυμα βρίσκεται 20-λεπτά περπάτημα από το κέντρο της Κω.\nΤο κάθε από τα 66 δωμάτια για μη καπνιστές είναι εξοπλισμένα με κεντρική θέρμανση, συνδρομητική τηλεόραση, τηλεόραση με πολλά κανάλια, χώρο τραπεζαρίας και σίδερο και σιδερώστρα καθώς και ηλεκτρικό βραστήρα, ψυγείο και σκεύη κουζίνας. Τα δωμάτια διαθέτουν ιδιωτικά μπάνια και ντους και σεσουάρ.\nΚάθε πρωί στο καφέ οι επισκέπτες μπορούν να απολαύσουν ευρωπαϊκό πρωινό. Η πλούσια ποικιλία των πιάτων της τοπικής κουζίνας σερβίρεται στο λόμπι-εστιατόριο. Στο μοντέρνο σνακ μπαρ οι επισκέπτες θα απολαύσουν ποικιλία από αναψυκτικά και καφέδες.\nΤο Kos Hotel Junior Suites βρίσκεται 30-λεπτά οδικώς από το αεροδρόμιο Kos Island International.\nΑρχαιολογικό Μουσείο Κω 1.0 χλμ\nMonastery of Agia Paraskevi 800 μ\nRed House Bar - ΚΛΕΙΣΤΟ 650 μ\nΑρχαία Αγορά 950 μ\nHutorok in Sudak, Ουκρανία\nDavid And Wahn's Seaview in Μπλάκπουλ, Ηνωμένο Βασίλειο\nThe Young Australian in Gladstone, Αυστραλία\nAldan in Picton, Νέα Ζηλανδία\nGerona Mare in Μάλεμε, Ελλάδα\nAfandou Bay in Αφάντου, Ελλάδα\nYota Beach in Λίνδος, Ελλάδα\nKlelia Beach in Καλαμάκι, Ελλάδα\nAretousa Villas in Περίσσα, Ελλάδα\nSt George in Ντάρλινγκτον, Ηνωμένο Βασίλειο\nGouves Park Holiday in Kato Gouves, Ελλάδα\nAmaryllis Hotel in Περίσσα, Ελλάδα\nHatton Court in Gloucester, Ηνωμένο Βασίλειο\nTourist House in Φλωρεντία, Ιταλία\nRyokan Kanade in Κιότο, Ιαπωνία\nAquagrand Exclusive Deluxe in Λίνδος, Ελλάδα\nRhodian Rose in Φαληράκι, Ελλάδα\nMelody Studios in Φαληράκι, Ελλάδα\nAshburn in Λονδίνο, Ηνωμένο Βασίλειο\nFirst Central in Ντουμπάι, Ηνωμένα Αραβικά Εμιράτα


800 μίλια με βανάκι - Κέικ σταφύλι στο Μπατούμι | Grec on Trek\nΥπάρχουν μέρες που θυμόμαστε και διηγούμαστε ιστορίες για να μην τις ξεχνάμε. Και υπάρχουνε μέρες που θέλουμε να ξεχάσουμε, αλλά τις μνημονεύουμε για να μαθαίνουμε και να μην επαναληφθούμε. Όπως σε αυτό το podcast επεισόδιο, όπου ταξιδεύουμε στην Ανατολή και συγκεκριμένα στην πόλη του Μπατούμι της Γεωργίας, μια πόλη ορόσημο για τον Ποντιακό Ελληνισμό (με αφορμή την 19η Μαίου – ημέρα μνήμης του Ποντιακού Ελληνισμού).\nΈνα ακόμη ανατρεπτικό επεισόδιο, όπως μπορείς να φανταστείς!\nΔοκιμάσαμε κέικ σταφύλι, σεργιανίσαμε στην παραλιακή και είδαμε την πόλη από ψηλά με θέα τη Μαύρη Θάλασσα. Ενώ μια αλλοπρόσαλη οικογένεια αποφασίζει να ταξιδέψει 800 μίλια με βανάκι σε πιο μακρινές πολιτείες. Κάνουμε μια κόντρα; Ποιος θα φτάσει τελικά πρώτος στο στόχο του; Ποιος θα επιβιώσει; Πάτησε το play και κράτα σημειώσεις για το Μπατούμι και άλλες περιοχές! Γιατί η προσπάθεια είναι που μετράει!\nBlog littlehopeflags/ Instagram @filippa_skar


Dubium: Σε ξέρω τελικά! Ή μήπως όχι;\nΠάνε χρόνια τώρα. Ποτέ όμως τίποτε σταθερό μεταξύ σας. Μόνο λόγια, λόγια, λόγια… Λόγια ψεύτικα; Μπορεί και όχι. Μπορεί και ναι. Κανείς δεν ξέρει. Ούτε καν εσύ. Και αυτό είναι που σε τρελαίνει και κάνει την κατάσταση να διαιωνίζεται. Τα πάντα μένουν στα μηνύματα, στα λόγια, στα βλέμματα, στις βουβές υποσχέσεις, στις ανεκπλήρωτες επιθυμίες. Τον/την βλέπεις και σε βλέπει. Τον/την χαιρετάς και σε χαιρετά. Και μόλις απομακρύνεται θυμάσαι πως πρέπει να ανασάνεις. Γιατί τόση ώρα η ανάσα σου είχε σταματήσει, σε αντίθεση με την καρδιά σου που χτυπούσε σαν τρελή. Τι σου συμβαίνει; Ακόμη καψούρα με το πάντα ίδιο, δειλό και αναποφάσιστο παρελθόν; Τι έχει κάνει πια αυτός ο άνθρωπος και σε κάνει να κολλάς;\nΚαι όταν πια αποφασίζεις, για πολλοστή φορά βέβαια, ότι δεν αξίζει και ότι έτσι θα πάει η δουλειά, και εκεί που είσαι έξω με τους φίλους σου μακριά από αυτόν/ην και ό, τι σου τον/την θυμίζει, ακούγεται ο γνώριμος ήχος του μηνύματος στο κινητό σου. Ανέμελα και ανυποψίαστα το διαβάζεις και για κάποια δευτερόλεπτα δεν συνειδητοποιείς ποιος σε θυμήθηκε. Κοκαλώνεις και για άλλη μια φορά η ανάσα σου σταματάει και η καρδιά σου χτυπάει σαν τρελή. Τι θέλει πια; Τι ζητάει από σένα; Γιατί σε ψάχνει και σε σκέφτεται εφόσον δεν πρόκειται να το συνεχίσει και να το κυνηγήσει; Και εσύ, πιστεύοντας πως τελικά δεν τον/την ξέρεις και με έναν πρωτόγνωρο, παιδικό ενθουσιασμό που κάνει πέρα κάθε ίχνος λογικής, απαντάς σαν ερωτευμένο δεκαπεντάχρονο που την ίδια αμέσως στιγμή απογοητεύεται, μιας και ποτέ ξανά στη διάρκεια της βραδιάς δε λαμβάνει απάντηση.\nΣου θέτω λοιπόν το ερώτημα: Εσύ τι ακριβώς περιμένεις; Τι θέλεις να περιμένεις; Είναι η περιέργεια που σε ωθεί να ανακαλύψεις τι κρύβεται τόσο καιρό πίσω από ένα δήθεν τυπικό μήνυμα; Είναι η περιέργεια να δεις μήπως τελικά ταιριάζετε και κάποια στιγμή γίνει το κάτι παραπάνω που θα φουντώσει έναν απρόσμενο αλλά πολυπόθητο έρωτα; Νομίζεις ότι τον/την ξέρεις, μα κάθε φορά ό, τι γίνεται ανατρέπει τη βεβαιότητα σου και σε κάνει να αναρωτιέσαι. Τι σε εξιτάρει και σε κάνει να μένεις και κυρίως να περιμένεις; Ποιον ξέρεις και ποιον όχι; Τον εαυτό σου τον έχεις μάθει καλά, ή μήπως περιμένεις κάποιον άλλον να σου πει ποιος είσαι;\nStendhal Syndrome 31 Αυγούστου 2012 - 9:07 π.μ.


Τέλος ο Μίτσελ, έρχεται άμεσα διάδοχος | SDNA\n6 Ιανουαρίου 2015, 19:46\nΕπισήμως παρελθόν από τον Ολυμπιακό αποτελεί από την Τρίτη ο Μίτσελ, μετά από συνάντηση που είχε με τον Βαγγέλη Μαρινάκη. Έρχεται άμεσα ο ξένος διάδοχός του -ίσως και θέμα ωρών. Με Νικοπολίδη κόντρα σε Φωστήρα.\nΠαρελθόν από τον πάγκο του Ολυμπιακού αποτελεί πλέον ο Μίτσελ, όπως ανακοίνωσε επισήμως ο σύλλογος: «Η ΠΑΕ ΟΛΥΜΠΙΑΚΟΣ ανακοινώνει το τέλος της συνεργασίας της με τον προπονητή Μίτσελ Γκονζάλεθ. Ολόκληρη η οικογένεια του Ολυμπιακού ευχαριστεί τον Μίτσελ για την προσφορά του στον Σύλλογο και του εύχεται κάθε επιτυχία στην συνέχεια της καριέρας του».\nΑυτό που αναμενόταν από το βράδυ της Κυριακής μετά τον αγώνα με τον Πλατανιά έγινε πραγματικότητα το βράδυ της Τρίτης. Το σήριαλ Μίτσελ πήρε τέλος μετά την οριστική απόφαση του Βαγγέλη Μαρινάκη να πάρει πάνω του το θέμα και παρά τις δεδομένες αντιδράσεις που υπήρχαν απο τον κόσμο, να απομακρύνει τον Ισπανό τεχνικό θεωρώντας πως δεν μπορεί άλλο να κουμαντάρει την ομάδα μετά τα όσα έχουν γίνει μέχρι τώρα στο αγωνιστικό και εξωαγωνιστικό κομμάτι.\nΟι πληροφορίες αναφέρουν πως Μαρινάκης και Μίτσελ είχαν συνάντηση το απόγευμα στην οποία μεταφέρθηκε η απόφαση του ισχυρού άνδρα της "ερυθρόλευκης" ΠΑΕ να κάνει το βήμα που θεωρούσε πως θα αναστρέψει την κατάσταση. Ο Ολυμπιακός θα πάει στο ματς της Τετάρτης με τον Φωστήρα για το κύπελλο με τον Αντώνη Νικοπολίδη ως υπηρεσιακό με τις πληροφορίες να θέλουν τους "ερυθρόλευκους" να βρίσκονται σε καλό δρόμο για την απόκτηση νέου προπονητή απο το εξωτερικό. Προπονητή με το ειδικό βάρος και τις περγαμηνές που χρειάζονται οι "ερυθρόλευκοι".\nΜάλιστα οι ίδιες πληροφορίες θέλουν τον νέο προπονητή, αν όχι να βρίσκεται στον πάγκο στον αγώνα της Κυριακής με την Ξάνθη, να έχει ήδη συμφωνήσει ώστε να πάρει μια πρώτη γεύση απο την νέα του ομάδα παρακολουθώντας τον δύσκολο εκτός έδρας αγώνα. Πολλά είναι τα ονόματα που έχουν προταθεί, όπως του Μάρτιν Γιολ που αναφέραμε και χθες με τους Καρεμπέ και Ισά όμως να χειρίζονται όπως φαίνεται την υπόθεση κοιτώντας διεξοδικά την Γαλλική αγορά.


Home » Novibet Casino: Τον τροχό γυρίζεις και σε περιμένουν εκπλήξεις*!\nΟ μαγικός τροχός της Τυχερής Σπινιάτας* απονέμει δώρα* στα μέλη του Novibet Casino, με μια συναρπαστική προσφορά* στο φρουτάκι της Netent, Wings of Riches!\nΚάθε γύρισμα του τροχού κρύβει κι από μια έκπληξη* στις 9 Ιανουαρίου, για όλους τους παίκτες, που θα επιλέξουν το Wings of Riches για τη διασκέδασή τους. Τα εγγυημένα έπαθλα* στο παιχνίδι κάνουν την εμπειρία πιο απολαυστική και ανεβάζουν την αδρεναλίνη στα ύψη.\nBwin: Ταξίδι στην μυθολογία της Αιγύπτου με το Cat Wilde and the Doom ...


Μανέλα για στρογγυλές φυλιέρες Φ25 χιλιοστά\nΜανέλα για στρογγυλές φιλιέρες Φ25 χιλιοστά.Εργαλείο χρήσιμο για να γίνει εύκολα και απλά ένα σπείρωμα πάνω σε άξονα.\nΜε 2 μεταλλικές χειρολαβές αποσπώμενες ,που ξεβιδώνονται .\nμε 5 βίδες στερέωσης της φυλιέρας για να διατηρεί την ευθυγράμμιση για ακριβή και ίσια σπειρώματα.\nμήκος συνολικό 210mm ,κάθε χειρολαβή 75 mm μήκος ,κυρίως σώμα 60 mm.\nΜανέλα για στρογγυλές φυλιέρες Φ\nΦιλιέρα Μ 5 x 0.8 ,HSS\nΦιλίερα Μ 5 Χ 08 ιδανική για την δημιουργία ή την επισκευή ή τον καθαρισμό ενός σπειρώματος σε αυτοκίνητα ,μηχανήματα,βίδες κ.α. Υψηλής ποιότητας HSS εύκολη και γρήγορη στην χρήση της για το συνεργείο ,μηχανουργείο αλλά ακόμα και για το σπίτι . Φιλιέρα αέρος m 5 χ 0.8 διάμετρος φιλιέρας 25 χιλιοστά KRINO ΙΤΑΛΙΑΣ\nΦιλιέρα Μ 10 x 150 ,HSS\nΦιλίερα Μ 10 Χ 150 ιδανική για την δημιουργία ή την επισκευή ή τον καθαρισμό ενός σπειρώματος σε αυτοκίνητα ,μηχανήματα,βίδες κ.α. Υψηλής ποιότητας HSS εύκολη και γρήγορη στην χρήση της για το συνεργείο ,μηχανουργείο αλλά ακόμα και για το σπίτι . Φιλιέρα αέρος m 10 χ 150 διάμετρος φιλιέρας 38 χιλιοστά KRINO ΙΤΑΛΙΑΣ


Στη Συρία τελεσίδικα έδωσαν τρεις ημέρες για να πάρει απόφαση - Ειδήσεις - Πολιτική - Η Φωνή της Ρωσίας\n17 Νοεμβρίου 2011, 15:59 0\nΑυτή την απόφαση υιοθέτησε η έκτακτη συνάντηση των ΥΠΕΞ του Συνδέσμου Αραβικών Κρατών (ΣΑΚ) στην πρωτεύουσα του Μαρόκου Ραμπάτ.\nΤα έγγραφα, που υιοθετήθηκαν στη Διάσκεψη, δεν καθορίζουν σαφώς, τι θα συμβεί, αν το καθεστώς του Προέδρου Μπασάρ Άσαντ δεν προβεί σε παραχωρήσεις. Ωστόσο, κρίνοντας από τις δηλώσεις ορισμένων μετεχόντων στην υπουργική Σύνοδο Κορυφής, ο ΣΑΚ είναι διατεθειμένος πολύ αποφασιστικά. Συγκεκριμένα, ο πρωθυπουργός και ο ΥΠΕΞ του Κατάρ σεΐχης Χαμάντ Αλ Τανί δήλωσε ότι εναντίον της Συρίας θα επιβληθούν οικονομικές κυρώσεις, αν δεν τερματιστούν οι διώξεις εναντίον των ειρηνικών κατοίκων. Παράλληλα ο πολιτικός υπογράμμισε ότι ο Σύνδεσμος πλησιάζει ολοένα και περισσότερο το τέλος της αραβικής διπλωματίας έναντι της Συρίας. Και σ΄ αυτή τη θέση του έχει την αλληλεγγύη των εκπροσώπων της Σαουδικής Αραβίας και της Ιορδανίας, καθώς και των χωρών του Περσικού κόλπου. Το θέμα συνεχίζει ο πολιτολόγος Σεργκέι Ντεμιντένκο:\n- Η πρωτοβουλία του Συνδέσμου Αραβικών Κρατών, βέβαια, είναι ωραία. Όμως παρόλ΄ αυτά, είναι προφανές ότι η διάθεση των βασικών Αράβων παικτών της συριακής διαδικασίας, εννοώ τη Σαουδική Αραβία και το Κατάρ, είναι ξεκάθαρη – ο Άσαντ πρέπει να φύγει. Παρόλες τις ειρηνευτικές πρωτοβουλίες, που προτείνουν το Ελ-Ριγιάντ και η Ντόχα στο διεθνή στίβο, οι έμπρακτες ενέργειές τους δείχνουν ότι σκοπεύουν να ανατρέψουν το καθεστώς Άσαντ.\nΜιλώντας βάσει των αποτελεσμάτων της συνάντησης στο Ραμπάτ, ο Γεν. Γραμματέας του ΣΑΚ Ναμπίλ αλ-Αραμπί δήλωσε ότι ο Οργανισμός υποστηρίζει αποκλειστικά την ειρηνική διευθέτηση της κρίσης στη Συρία. Παρόλ΄ αυτά η άποψη περί του τέλους της διπλωματίας, που διατυπώθηκε στο Ραμπάτ, είναι αυτόδηλη. Είναι γνωστός ο κανονισμός ότι, όταν σιωπούν οι διπλωμάτες, αρχίζουν να μιλούν τα κανόνια.\nΕναντίον των σκληρών μέτρων εναντίον του συριακού καθεστώτος εκφράστηκαν μόνο 4 χώρες από τις 22, συμπεριλαμβανομένης της Υεμένης και του Λιβάνου. Στη Βηρυτό παρακολουθούν ιδιαίτερα προσεκτικά τα δρώμενα στη γειτονική χώρα, γιατί φοβούνται ότι η συριακή κρίση θα προκαλέσει νέο γύρο εμφυλίου πολέμου στο Λίβανο. Ο ντόπιος πολιτολόγος Αλή Νασρουλά θεωρεί το τελεσίγραφο του ΣΑΚ σαν απόδειξη του γεγονότος ότι στη διαραβική κοινότητα «επικράτησε η επιρροή των πετρελαιοπαραγωγών μοναρχιών». Όπως και στην περίπτωση της Λιβύης, όταν ο Σύνδεσμος υποστήριξε την επιβολή «απαγορευμένης για πτήσεις ζώνης», έτσι και σήμερα έναντι της Συρίας, θεωρεί ο Νασρουλά, είναι προφανής η επίδραση των Ηνωμένων Πολιτειών και της Δύσης στη θέση των Αράβων.\nΚόσμος, Μ. Ανατολή, Πολιτική


ΗΠΑ: Μικρή η πίεση της Όμικρον στην αγορά εργασίας | Moneyreview.gr\nBusiness & Finance Πέμπτη 6/01/2022, 16:23 NEWSROOM\n6 Ιανουαρίου, 2022 Πε 06/01/2022, 16:23\nΣτις 207.000 ανήλθε ο αριθμός των Αμερικανών που έκαναν πρώτη φορά αίτηση για επίδομα ανεργίας την εβδομάδα που έληγε την 1η Ιανουαρίου. Πρόκειται για μικρή αύξηση σε σχέση με τα αμέσως προηγούμενα στοιχεία, ωστόσο δεν είναι αρκετή για να «ξεκολλήσει» τον δείκτη από το χαμηλό των 52 εβδομάδων.\nΑπό το στοιχείο αυτό προκύπτει ότι η έκρηξη των κρουσμάτων της Όμικρον στις ΗΠΑ δεν οδήγησε σε μαζικές απολύσεις και κατά συνέπεια δεν έπληξε την αμερικανική αγορά εργασίας.\nΤην αμέσως προηγούμενη εβδομάδα, ο αριθμός των αιτήσεων ανερχόταν στις 200.000. Οι οικονομολόγοι σε δημοσκόπηση του Reuters περίμεναν ότι οι νέες αιτήσεις για επιδόματα ανεργίας θα διαμορφωθούν ελαφρώς χαμηλότερα, στο επίπεδο των 197.000.\nΟι αιτήσεις για επιδόματα ανεργίας συνήθως αυξάνονται κατά την περίοδο των εορτών, ωστόσο φέτος η έντονη έλλειψη εργατικού δυναμικού διατάραξε το σύνηθες εποχικό μοτίβο.\nΣημειώνεται ότι στα τέλη Νοεμβρίου, οι κενές θέσεις εργασίας στις ΗΠΑ ανέρχονται σε 10,6 εκατομμύρια.\nΕν τω μεταξύ, ο αριθμός των Αμερικανών που λαμβάνουν ήδη επίδομα ανεργίας αυξήθηκε επίσης κατά 36.000 και ανήλθε στα 1,75 εκατομμύρια άτομα, σύμφωνα με τα στοιχεία του αμερικανικού υπουργείου Εργασίας, επιστρέφοντας στα προ κρίσης επίπεδα.\nmoneyreview.gr με πληροφορίες από MarketWatch, Reuters


Ημερήσιες και νυχτερινές βολές από μονάδες του Ελληνικού Στρατού - Πτήση & Διάστημα\nΑρχική ΤΟ ΠΕΡΙΟΔΙΚΟ ΑΡΘΡΑ Ημερήσιες και νυχτερινές βολές από μονάδες του Ελληνικού Στρατού\nΗμερήσιες και νυχτερινές βολές από μονάδες του Ελληνικού Στρατού\nΤην Τρίτη 22 Ιανουαρίου 2018, στο πλαίσιο της επιχειρησιακής εκπαίδευσης των Σχηματισμών, το προσωπικό του Στρατού Ξηράς σε όλο τον ελλαδικό χώρο, πραγματοποίησε ημερήσιες και νυχτερινές βολές, με τον ατομικό οπλισμό, τα μέσα, και τα οπλικά συστήματα των Μονάδων του.\nΌπως σημειώνει το γραφείο Τύπου του ΕΣ σε σχετική του ανάρτηση, «Η άριστη οργάνωση και διεξαγωγή των βολών καταδεικνύει το υψηλό επίπεδο επαγγελματισμού και εκπαίδευσης, το ηθικό, τη διαθεσιμότητα των μέσων καθώς επίσης και την υψηλή επιχειρησιακή ετοιμότητα του έμψυχου δυναμικού του Στρατού Ξηράς, ως μια ισχυρή δύναμη αποτροπής. Η επιχειρησιακή λειτουργία του Στρατού Ξηράς παράγει Αποτροπή.»\nΑυτά τα M71 και τις λινές εξαρτήσεις έχουμε καμια ελπίδα να σταματήσουμε να τα βλέπουμε στην επόμενη πενταετία;\nΚάποιος συνολικός σχεδιασμός για εκσυγχρονισμό των στολών και των εξαρτήσεων υπάρχει;\nΥπάρχει. Και για τις στολές επίσης. Αλλά δεν θεωρείται υψηλής προτεραιότητας και έτσι δεν έχει γίνει κάτι ακόμα.\nGanesha Mahesvari (@guest_118848)\nκαι καλά κάνει προέχουν άλλα πρώτα.\nΣτη Μονάδα που υπηρετούν αυτά τα Μ109 υπάρχει μεγάλος καλλιτέχνης πάντως. Όχι μόνο είναι βαμμένα με δύο διαφορετικές παραλλαγές, αλλά και αυτές οι παραλλαγές είναι…παραλλαγές άλλων σχεδίων. Η χαρά του μοντελιστή.\nΕυστάθιος Παλαιολόγος (@guest_118867)\nΜάλλον είναι από διαφορετικές Μονάδες διότι είναι διαφορετικού τύπου. Ίσως από τη Σχολή ΠΒ\nΌντως, στη ΣΠΒ ανήκουν τα συγκεκριμένα\nHybrid GENAIRCON της IDE στο M-109A3GEA2.\nΑλλο ειναι το ασυνηθιστο με το Μ-109.\nG-164g ag-cat (@guest_118911)\nΝυχτερινη βολη με λειζερ ποιντερ ειναι αυτοκτονια (προδιδει την θεση σου στον αντιπαλο και σουρχετε ολμοβροντια στο κεφαλι).\nH δέσμη των laser αυτών δεν ειναι σε ορατο φάσμα. Με το γυμνο μάτι τουλαχιστον δεν θα τα δεις.\nGanesha Mahesvari (@guest_118849)\nΝομίζω αναφέρεται στο γεγονός ότι φαίνεται με ΔΝΟ/υπέρυθρες και άρα τη νύχτα μπορεί να γίνει ορατή και στον εχθρό. Το’χω απορία πολύ καιρό πως βγάζουν άκρη με αυτό το θέμα, αφού αν φαίνεται το λέιζερ στο χρήστη με ΔΝΟ γιατί να μη φαίνεται και στο στόχο;\nΕυστάθιος Παλαιολόγος (@guest_118865)\nΑν η ατμόσφαιρα είαι καθαρή (από σκόνες, καπνούς, σοβαρή υγρασία κλπ) το LASER θα φαίνεται μόνο από κατευθείαν εμπρός, ουσιαστικά από αυτό που σκοπεύει ο χειριστής.\nΣτις Βασικές Οδηγίες Ενεργειών σίγουρα θα προβλέπεται πότε θα επιτρέπεται και πότε όχι η χρήση LASER. Σε κάθε περίπτωση η ενεργοποίηση είναι στιγμιαία.\nΔηλαδή γενική σκόπευση του όπλου με την χρήση της ΔΝΟ, ενεργοποίηση του LASER ταχεία διόρθωση της σκόπευσης και με το πυρ σβήσιμο και του LASER\nΣτο πεζικο προσαρμοζουν την ΔΝΟ πισω απο ΡΕΝΤΟΤ σκοπευτικο και πυροβολουν επιτυχως μεχρι 300μ χωρις να εκπεμπουν.\nΕυστάθιος Παλαιολόγος (@guest_118915)\nΕξαιρετικα προβληματικη η χρηση τετοιας μεθοδου σε εντονα κινητικες επιχειρησεις.\nΣυν το οτι η διοπτρα στερει πολυ φως απο τον ΔΝΟ οποταν οι στοιχοι δε φαινονται ( στις επιχειρησεις ο στοχος θα κινηται, θα κρυβεται, θα φορα παραλλαγη κλπ. Δε θα ειναι ασπρος και ακινητος)\nΕυχαριστώ πολύ, κατατοπιστική απάντηση!\nΣτο κέντρο εκπαίδευσης θυμάμαι μου έδωσαν ένα G3 που από τη σκουριά που είχε οι φίλοι με φώναζαν “ο Σπύρος με το σοκολατί όπλο” (υπήρχε κι άλλος Σπύρος). Το τι τρίψιμο ακολούθησε δε λέγεται.\n(tip: μια παλιά ναύλον στολοθήκη γεμάτη λάδι, με το όπλο μέσα λυμένο, με τα κομμάτια να μουσκεύουν, βοηθάει αρκετά)\nΠριν ξεκινήσω το τρίψιμο ήταν σαν το πάνω μέρος του G3 με τη πρισματική διόπτρα που βλέπουμε παραπάνω.\nΔε το λες και αποτροπή φωτογραφίες με M113. Από φωτό μονάδων των Ειδικών Δυνάμεων βλέπω πολλές, από μονάδες ΠΖ δεν βλέπω, κάτι σημαίνει αυτό….


Active Lab - Εταιρεία\nΕταιρεία Πολιτική της Διοίκησης\nΗ εταιρεία ACTIVELAB/Χρήστος Βασ. Φραγκούδης με έδρα την Θεσσαλονίκη ιδρύθηκε το 2011 . Η δημιουργία της εταιρείας έγινε με γνώμωνα τις απαιτήσεις των αναλυτικών εργαστηρίων σε ποιοτικές παροχές υλικών και υπηρεσιών. Η μέχρι τώρα εμπειρία μας και γνώση του αντικειμένου εξασφαλίζει το καλύτερο και πλέον ασφαλές αποτέλεσμα. Η πάνω από 20 χρόνια παρουσίας μας στον εργαστηριακό χώρο μας επιτρέπει να αντιλαμβανόμαστε τις πραγματικές ανάγκες του αναλυτή και να στεκόμαστε δίπλα του με αποτελεσματικές και ευέλικτες λύσεις.\nΗ αγορά που απευθυνόμαστε είναι αυτή του αναλυτικού εργαστηρίου καλύπτοντας τις ανάγκες :\n- Μελέτη-κατασκευή εργαστηρίου(εργαστηριακών πάγκων,απαγωγών,ερμαρίων)\n- Ασφάλεια προσωπικού εργαστηρίου(ερμάρια αποθήκευσης αντιδραστηρίων,ντουζιέρες,μειωτήρες θορύβου κλπ.)\n- Επιστημονικά όργανα ,όργανα υψηλής τεχνολογίας για την χημική ανάλυση.\n- Αναλώσιμα υλικά οργάνων (στήλες,φιαλίδια,ηλεκτρόδια κλπ.)\n- Επισκευές και εκπαιδεύσεις προσωπικού σε τεχνικές ενόργανης χημικής ανάλυσης.\nΗ εταιρεία θα προχωρήσει σύντομα στην πιστοποιησή της κατά ISO9001. Η εταιρεία διαθέτει γραφεία και χώρους επισκευής οργάνων . Η δομή της επιχείρησης είναι πλήρως εναρμονισμένη με τις συνεχώς αυξανόμενες και ταχύτατα διαφοροποιούμενες απαιτήσεις των εργαστηρίων. Είμαστε έτοιμοι να αναλάβουμε τις τρέχουσες αλλά και μελλοντικές σας ανάγκες σε εργαστηριακό εξοπλισμό με μία πλήρως έμπειρη ομάδα συνεργατών με όρεξη και διάθεση να σας προσφέρει το μέγιστο δυνατό αποτέλεσμα.\nΗ εταιρεία μας συνεργάζεται με κατασκευαστές απόλυτα εξειδικευμένους στο αντικείμενο που ασχολούνται με μακροπρόθεσμες συνεργασίες βασιζόμενες στον υψηλών προδιαγραφών απαιτήσεων της αγοράς πιό συγκεκριμένα.\nΗ εταιρεία μας έρχετε να καλύψει τις ανάγκες του αναλυτή του κάθε αναλυτικού και ερευνητικού εργαστηρίου


Κώστας Τζιούμης: «Στηρίζουμε στην πράξη τα χωριά μας» - Αρκαδικά Νέα\nΚώστας Τζιούμης: «Στηρίζουμε στην πράξη τα χωριά μας»\nΗ σύμβαση του έργου βελτίωσης της αγροτικής οδοποιίας του Δήμου Τρίπολης υπογράφτηκε, την Πέμπτη (8/7/2021), από τον Δήμαρχο Τρίπολης κ. Κώστα Τζιούμη και τον ανάδοχο κ. Αναστάσιο Κεχαγιά.\nΠρόκειται για έργο ύψους 1.400.000,00 € και η συνολική προθεσμία εκτέλεσης ορίζεται σε εννέα μήνες.\nΜε τη μελέτη προβλέπονται εργασίες οδοποιίας σε υφιστάμενες αγροτικές οδούς στις κτηματικές περιφέρειες των Δημοτικών Ενοτήτων Τεγέας, Κορυθίου, Μαντινείας, Λεβιδίου και της Δημοτικής Ενότητας Τρίπολης, εκτός ορίων οικισμού.\nΕιδικότερα, προβλέπονται εργασίες στις τοπικές κοινότητες: Καμάρι, Λιθοβούνια, Στενό, Ζευγολατιό, Άγιος Κωνσταντίνος, Σκοπή, Λουκά, Μηλιά, Κάψια, Κανδήλα και Δάρα.\nΟι αγροτικές οδοί που θα κατασκευαστούν έχουν μήκος 13.000,00 μ. περίπου και πλάτος άνω των 3,50 μ. Εξυπηρετούν την πρόσβαση σε γεωργική γη και κτηνοτροφικές εκμεταλλεύσεις.\nΟι εργασίες οδοποιίας θα περιλαμβάνουν:\n1. Καθαρισμό και μόρφωση τάφρου τριγωνικής διατομής ή τάφρου ερείσματος, σε κάθε είδους έδαφος.\n2. Υπόβαση οδοστρωσίας μεταβλητού πάχους.\n3. Βάση πάχους 0,10 m (Π.Τ.Π. Ο-155).\n4. Ασφαλτική προεπάλειψη.\n5. Ασφαλτική στρώση κυκλοφορίας συμπυκνωμένου πάχους 0,05 m με χρήση κοινής ασφάλτου.\n6. Κατασκευή σωληνωτών οχετών για την διευθέτηση των όμβριων υδάτων και πρόσβαση στα αγροτεμάχια.\nΣε δηλώσεις του, ο Δήμαρχος Τρίπολης κ. Κώστας Τζιούμης, σημείωσε: «Σήμερα, είναι μια ευχάριστη στιγμή για τον Δήμο Τρίπολης. Υπογράψαμε με τον ανάδοχο ένα σημαντικό έργο αγροτικής οδοποιίας, προϋπολογισμού 1.400.000 ευρώ.\nΘεωρούμε ότι αν δεν στηριχθεί ο πρωτογενής τομέας, δεν θα μπορέσει να επιβιώσει το σύνολο του Δήμου μας. Έχουμε 78 χωριά, όπου οι κάτοικοί τους, είναι κυρίως αγρότες και κτηνοτρόφοι. Για τη δημοτική μας αρχή έχει ιδιαίτερη σημασία η στήριξή τους.\nΑυτό το έργο είναι συνέχεια της εργολαβίας που είχε υπογραφεί από την προηγούμενη δημοτική αρχή και υλοποιείται την τελευταία διετία. Η νέα εργολαβία αφορά τη βελτίωση αγροτικών δρόμων σε χωριά που δεν περιλαμβάνονται στην εργολαβία που εξελίσσεται αυτή τη στιγμή.\nΈχουμε υποβάλει πρόταση και θα εγκριθεί άλλο ένα έργο αγροτικής οδοποιίας 3.000.000 ευρώ, με σκοπό, κατά τη διάρκεια αυτής της 4ετίας, να έχουν ολοκληρωθεί τρεις εργολαβίες για το σύνολο της αγροτικής οδοποιίας στα χωριά του Δήμου μας.\nΕίναι ένας τρόπος να στηρίξουμε τον πρωτογενή τομέα. Δεν είναι μοναδικός. Έχουν γίνει και θα ακολουθήσουν κι άλλες παρεμβάσεις από τον Δήμο Τρίπολης».\nΔείτε το βίντεο εδώ : https://www.youtube.com/watch?v=JLtS2be90mM\nΕπόμενο άρθροΤόκιο 2020: Οριστικά χωρίς θεατές οι Ολυμπιακοί Αγώνες


Ο Κωνσταντίνος Καβάφης δεν θα πάει στο συλλαλητήριο για τη Μακεδονία - altpress ΦΘΙΩΤΙΔΑ | Εναλλακτική ενημέρωση\nΠρέπει να θυμηθείς, Έρμιππε, πρέπει να θυμηθείς…\nΟ Έρμιππος βρίσκεται στο καράβι της επιστροφής απ’ την Ελλάδα στην Αίγυπτο και στέκει σιωπηλός εν μέσω ενός ρωμαϊκού χρόνου. Τέτοιο βάθος σιωπής δεν αποτυπώθηκε ξανά σε ελληνικό ποίημα. Ο Έρμιππος ατενίζει τα νερά της Κύπρου που ξανοίγουν την απέραντη Ανατολή και νιώθει αγαλλίαση. Μα δεν θέλει να νιώθει αγαλλίαση. Προσπαθεί να την αρνηθεί. Προσπαθεί να αντιστρέψει την έννοια της νόστου. Πιέζει τον εαυτό του να νιώσει θλίψη που αφήνει την Ελλάδα πίσω του μα δεν τα καταφέρνει. Κι αυτό του προκαλεί ακόμη βαθύτερη θλίψη. Τον σκιάζει μια υπαρξιακή αγωνία καθώς αναρωτιέται πώς γίνεται να νιώθει Έλληνας αλλά ταυτόχρονα να νιώθει λύτρωση που φεύγει από την Ελλάδα. Πώς γίνεται η Συρία και η Αίγυπτος να είναι οι πατρίδες του ελληνισμού του;\nΜπρος στον καταγωγικό του διχασμό στέκει άφωνος μες στην αιωνιότητα. Μα δίπλα του ο φίλος του, πιθανότατα ο Φίλωνας, όλα τα έχει καταλάβει. Προσπαθεί να τον λυτρώσει από τον εσωτερικό του διχασμό, παρακινώντας τον να παραδοθεί στα συναισθήματά του. «Αξίζει να γελιούμαστε;». Η δικιά μας Ελλάδα βαστάει από τις χώρες της Ασίας, του λέει. Τι κι αν ξενίζει τον Ελληνισμό; «Είμεθα Έλληνες κι εμείς –τι άλλο είμεθα;-» Ποιος θα μας κρίνει άλλωστε; Και με τον τρόπο αυτό διευρύνει τα όρια του ελληνισμού, ανάγοντάς τον σε ουσία άυλη και τοποθετώντας τον σε μια πνευματική και ειρηνική χωροχρονικότητα, σχεδόν φιλοσοφική («εμάς τους φιλοσόφους») που διόλου δεν εξαρτάται από σύνορα και αλυτρωτισμούς. Μην υποδύεσαι την Ελλάδα, Έρμιππε, περισσότερο από ό,τι είσαι, του τονίζει ο ποιητής με τον τρόπο του. Μάταια πασχίζεις. Γιατί η Ελλάδα δεν βγαίνει σε καλούπι. Θυμήσου κάτι μικροβασιλείς που ντυνόντουσαν ελληνοποιημένα και συμπεριφερόντουσαν επιδεικτικά ως Έλληνες, ή ακόμη («τι λόγος!») και ως Μακεδόνες, που γελούσαμε όταν τους βλέπαμε στα σπουδαστήριά μας. «A όχι δεν ταιριάζουνε σ’ εμάς αυτά».


Έλλειμμα λογικής και σθένους (σ.σ. περί αντιπολυτεκνικής πολιτικής, κοινού αισθήματος και Δικαστών) - Ζωηφόρος\nΣάββατο, 13 Οκτωβρίου 2012 08:29\nΣε μια χώρα με μέγα δημογραφικό πρόβλημα, όπου ο αριθμός των θανάτων είναι μεγαλύτερος εκείνου των γεννήσεων, που μειούται συνεχώς, και ο αριθμός των αμβλώσεων μεγαλύτερος αυτού των γεννήσεων, η κατάργηση του αφορολογήτου ποσού για κάθε τέκνο είναι ασυγχώρητο σφάλμα. Και τα σφάλματα τιμωρούνται πάντοτε.\nΤο συγκεκριμένο θα έχει ως αποτέλεσμα τη μείωση της ελληνικής φυλής. Σε λίγα χρονιά, οι Έλληνες θα αδυνατούν να αναδείξουν την κυβέρνηση της χώρας τους, την οποία και θα εκλέγουν οι σημερινές μειονότητες, που θα αποτελούν την πλειοψηφία. Αυτό επιδιώκουν οι κυβερνώντες; Εκτός εάν έχουν υπ’ όψιν τους άλλη ρύθμιση, μη ανακοινωθείσα ακόμη, η οποία εξουδετερώνει το άνω σφάλμα.\nΔιότι, κατά ποια λογική και για ποια σκοπιμότητα θα πληρώνει τον ίδιο φόρο ο άγαμος και ο άτεκνος έγγαμος, με τον πατέρα δύο, τριών, πέντε ή και περισσοτέρων τέκνων; Είναι αυτό φορολογική δικαιοσύνη ή κατάφωρος και απάνθρωπος αδικία;\nΑυτή είναι η, κατά το Σύνταγμα, οφειλομένη προστασία του Κράτους προς την οικογένεια, ως θεμέλιο της συντήρησης και προαγωγής του έθνους (άρθρο 21 παρ. 1) και ειδική φροντίδα τούτου (άρθρο 21 παρ. 2) προς τις πολύτεκνες οικογένειες;\nΚαι ενώ δεν γίνεται καμμία έκπτωση του εισοδήματος για τα τέκνα, απαλλάσσονται της φορολογίας οι αποζημιώσεις των βουλευτών εκ της συμμετοχής τους στις Επιτροπές της Βουλής, οιουδήποτε ύψους είναι αυτές.\nΚατά το Σύνταγμα (άρθρο 4 παρ. 5), «οι Ελληνες πολίτες συνεισφέρουν χωρίς διακρίσεις στα δημόσια βάρη, ανάλογα με τις δυνάμεις τους». Στην πραγματικότητα όμως φορολογούνται οι ιδιοκτήτες ακινήτων, οι δημόσιοι υπάλληλοι και οι συνταξιούχοι. Όλοι οι άλλοι φορολογικώς «χαϊδεύονται». Οι ελεύθεροι επαγγελματίες συγκεντρώνουν αποδείξεις των δαπανών τους, που εκπίπτουν του εισοδήματος.\nΑυτό όμως δεν ισχύει για τους μισθωτούς και τους συνταξιούχους. Το προσφάτως αποκαλυφθέν γεγονός, ότι οι δημόσιοι υπάλληλοι και οι συνταξιούχοι δηλώνουν φορολογητέο εισόδημα 83 δισ. ευρώ, ενώ όλοι οι ελεύθεροι επαγγελματίες, επιστήμονες, τεχνίτες και επιχειρηματίες, εισόδημα μόνον 3,6 δισ. ευρώ, καταδεικνύει την αδικία που γίνεται σε βάρος των μισθωτών και των συνταξιούχων.\nΗ αυθαιρεσία των κυβερνώντων και οι παραβιάσεις του Συντάγματος από αυτούς έχουν υπερβεί κάθε όριο. Επεβλήθη αντισυνταγματικούς στους συνταξιούχους δικαστές εισφορά αλληλεγγύης 17% (14% αρχικώς, +3% μεταγενεστέρως). Όχι όμως επί των καταβαλλόμενων σήμερα πραγματικών αποδοχών, αλλά επί των ονομαστικών, που προβλέπονταν προ διετίας.\nΗ νομολογία του Συμβουλίου της Επικρατείας έχει δεχθεί παλαιότερα ότι η εισφορά αυτή (ΛΑΦΚΑ) είναι αντισυνταγματική. Εν τούτοις ο σημερινός νομοθέτης αγνοεί την άποψη του αρμοδίου Δικαστηρίου και επιβάλλει εισφορά, βάσει αποδοχών που δεν καταβάλλονται. Η ενέργεια αυτή είναι ληστρική. Και δεν γνωρίζει προηγούμενο.\nΗ νομοθετική και η εκτελεστική εξουσία έχουν ταυτισθεί πλήρως και ρυθμίζουν ενιαίως τις αποδοχές και συντάξεις των άμεσων εν ενεργεία και συντάξει οργάνων τους.\nΑλλά, αν και τα άμεσα όργανα της δικαστικής εξουσίας δικαιούνται των αυτών αποδοχών λόγω της ισοτιμίας και ισοδυναμίας των τριών εξουσιών, άνευ της οποίας δεν υφίσταται η διάκριση τούτων, που είναι θεμέλιο του κράτους δικαίου, οι αποδοχές των δικαστών ορίζονται κατά το δοκούν από τον υπουργό των Οικονομικών.Προφανώς διότι εκλαμβάνει τους δικαστάς ως υποτεταγμένους στην εκτελεστική εξουσία και όχι ως άμεσα όργανα ισοτίμου, ισοκύρου και ισοδυνάμου εξουσίας, προβλεπομένης και προστατευομένης από το Σύνταγμα. Αν τολμούν οι κυβερνώντες, ας πουν στον λαό ότι θεωρούν τη Δικαιοσύνη όχι ως ισάξια λειτουργία, αλλ’ ως υποτεταγμένη στις δύο άλλες. Για να καταφανεί ότι ενεργούν και σκέπτονται ως φασίστες.\nΒεβαίως, η κοινή γνώμη είναι εναντίον των δικαστών. Όχι διότι δεν τους αναγνωρίζει ως φορείς και εκφραστές της δικαστικής εξουσίας, αλλά διότι σε κρίσιμες στιγμές δεν στάθηκαν εις το ύψος της αποστολής τους.\nΙδιαίτερα μερικοί δικαστές του Συμβουλίου της Επικράτειας, όταν οι πολίτες προσέφυγαν στο ΣτΕ για την περικοπή μισθών και συντάξεών τους.Η πλειοψηφία του Δικαστηρίου τούτου έκρινε ότι οι περικοπές αυτές είναι δικαιολογημένες, λόγω των εκτάκτων περιστάσεων και προς προστασία του δημοσίου συμφέροντος! Τώρα που η κυβέρνηση περικόπτει τις αποδοχές τους βαναύσως, είναι υποχρεωμένοι να αναγνώσουν και πάλι καλύτερα το Σύνταγμα.\nΟμοίως, όταν οι πολίτες ζήτησαν την ακύρωση του μνημονίου ως αντισυνταγματικού, διότι δεν ψηφίσθηκε από 181 βουλευτές, όπως ορίζει το Σύνταγμα, η πλειοψηφία του ΣτΕ δέχθηκε το αντίθετο. Ένας των μελών αυτής μάλιστα, προ της δημοσιεύσεως της αποφάσεως, έσπευσε να γίνει σύμβουλος του Γ. Παπανδρέου και στη συνέχεια υπουργός Επικράτειας. Αμφιβάλλω αν τούτο έχει προηγούμενο παγκοσμίως.\nΤα Διοικητικά Δικαστήρια έκριναν ως συνταγματική τη θεσμοθέτηση παραβόλου (έφθασε ήδη το 50% του αμφισβητουμένου ποσού) για την άσκηση προσφυγής εις αυτά, κατά της πράξεως του εφόρου. Τούτο όμως αντίκειται στο Σύνταγμα. Διότι κατ’ ουσίαν παρακωλύει το δικαίωμα της προσφυγής εις αυτά, που είναι συνταγματικώς κατοχυρωμένο.\nΌταν οι ίδιοι οι δικαστές υποχωρούν στις πολιτικές σκοπιμότητες και υιοθετούν ρυθμίσεις που στην ουσία τούς αχρηστεύουν, ας μη διαμαρτύρονται γιατί οι πολιτικοί τούς υποτιμούν και δεν θέλουν να τους αναγνωρίσουν ως ισότιμη εξουσία.\nΚατ’ επανάληψη έχει τονισθεί ότι το κύρος των δικαστών και η εκτίμησή τους από την Πολιτεία και την κοινωνία εξαρτώνται από τους ίδιους. Όταν ίστανται ως φρουροί του Συντάγματος και των Νόμων και δεν υποχωρούν για να επιτύχουν κάποια «θεσούλα» μετά την έξοδό τους εκ του δικαστικού σώματος ή κάποιον διορισμό τέκνου, ο λαός θα τους τιμήσει δεόντως και θα διαμαρτύρεται υπέρ αυτών οσάκις η Πολιτεία επιχειρεί να τους μειώσει. Τώρα, που οι πολίτες δεν διαμαρτύρονται, μήπως αυτό έχει την εξήγησή του;\nΠερισσότερα σε αυτή την κατηγορία: « Διονύσης Μακρής vs Βάσιας Παναγοπούλου Η ΜΑΝΑ στα παιδιά της. Το “Αξιον Εστίν” στη Θεσσαλονίκη »


Νέες φωτογραφίες της Kate Middleton στο Ιταλικό Chi - Ταραντος\nHome Celebrities Νέες φωτογραφίες της Kate Middleton στο Ιταλικό Chi\nΝέες φωτογραφίες της Kate Middleton στο Ιταλικό Chi\nΟι φωτογραφίες με την γυμνόστηθη δούκισσα Kate Middleton δεν είναι δυνατόν να σταματήσουν τον γύρο τους σε όλο τον κόσμο.\nΜετά το περιοδικό Closer, και το ιταλικό περιοδικό Chi υπόσχεται ακόμα πιο αποκαλυπτικές πόζες της Δούκισσας του Cambridge.\nΚαι αυτό το περιοδικό ανήκει στον όμιλο Μοndatori, ο οποίος ανήκει κατά 50% και πλέον στον όμιλο του πρώην πρωθυπουργού Σίλβιο Μπερλουσκόνι.\nΟ πρίγκιπας William και η Kate Middleton προσέφυγαν στη Δικαιοσύνη κατά του «Closer» για παραβίαση της ιδιωτικής τους ζωής.\nΤο ιταλικό περιοδικό υπόσχεται ότι τη Δευτέρα θα αφιερώσει 26 σελίδες στη σύζυγο του πρίγκιπα William, με τις φωτογραφίες του «Closer» και με τον τίτλο «Η Βασίλισσα είναι γυμνή» στο εξώφυλλό του.\nΤο παλάτι, από την πλευρά του, κινήθηκε νομικά εναντίον του περιοδικού και βρίσκεται ήδη σε συζητήσεις με νομικούς συμβούλους σε Βρετανία και Γαλλία.\n«Η λύπη τους μετατράπηκε σε θυμό και δυσπιστία καθώς μάθαμε περισσότερα για τις φωτογραφίες. Πιστεύουμε ότι ξεπεράστηκε η κόκκινη γραμμή» δήλωσε εκπρόσωπος του ζευγαριού, το οποίο, σύμφωνα με πηγές, ενημερώθηκε νωρίς χθες το πρωί για τις φωτογραφίες και είδε αντίτυπό τους.


Γιατί τα ντιζελοκίνητα θα μπορούσαν να δουλεύουν και με φιστίκια | HuffPost Greece\n25/06/2019 15:17 EEST\nΗ ιστορία του Ρούντολφ Ντίζελ και ο αρχικός σχεδιασμό των ντίζελ.\nΟ Γερμανός εφευρέτης, ο δρ Ρούντολφ Ντίζελ, ξεκίνησε την καριέρα του σχεδιάζοντας ψυγεία. Αλλά το 1892 πατεντάρισε την πρώτη του απόπειρα να κατασκευάσει έναν κινητήρα εσωτερικής καύσης που να μη χρειάζεται σπινθήρα για την ανάφλεξη του καυσίμου.\nΉταν μια μηχανή συμπίεσης-ανάφλεξης όπου το καύσιμο εισερχόταν στη μηχανή προς το τέλος της συμπίεσης και αναφλεγόταν από την υψηλή θερμοκρασία που δημιουργούσε η συμπίεση.\nΑπό το 1893 μέχρι το 1897, ο Χάινριχ φον Μπουτς, διευθυντής της MAN AG στο Άουγκσμπουργκ, έδωσε την ευκαιρία στον Ντίζελ να αναπτύξει και να ελέγξει τις ιδέες του. Έλαβε πατέντες σε αρκετές χώρες, συμπεριλαμβανομένων των ΗΠΑ. Το 1898, ο Ντίζελ είχε γίνει εκατομμυριούχος.\nΤο πρωτοποριακό ήταν ότι, εκτός ότι ήταν ένα πολύ απλό και οικονομικό σύστημα, εφευρέθηκε για να μπορεί να λειτουργεί με μια σειρά από διαφορετικά καύσιμα, όπως κάρβουνο και λάδι από διάφορα λαχανικά. Μια από τις πρώτες μηχανές του παρουσιάστηκαν το 1900 στο Παρίσι. Τότε είχε λειτουργήσει με φυστικελαιο και κέρδισε το Grant Prix.\nΗ εφεύρεσή τους ήταν πιο φιλική προς το περιβάλλον και ενεργειακά αποδοτική, περισσότερο από κάθε άλλη εφεύρεση εκείνης της εποχής. Οι αγρότες θα μπορούσαν κυριολεκτικά να καλλιεργήσουν τα καύσιμά τους.\nΤότε ο Ντίζελ προωθούσε πολύ την χρήση λαχανικών για την παραγωγή καυσίμου. Το 1912 είχε πει: «Μπορεί η χρήση λαδιού από λαχανικά ως καύσιμου στις μηχανές (σ.σ. βιοκαύσιμο) μπορεί να φαίνεται τώρα ασήμαντο. Αλλά αυτά τα έλαια μπορεί να γίνουν στο μέλλον τόσο σημαντικά όσο είναι σήμερα το πετρέλαιο και κάρβουνο.\nΕίχε γίνει εκατομμυριούχος όταν έφτασε τα 40, αλλά η ζωή του τελείωσε με τραγικό τρόπο. Το απόγευμα της 29 Σεπτεμβρίου 1913, ο Ντίζελ επιβιβάστηκε στο ατμοκίνητο ταχυδρομικό πλοίο Dresden από το Βέλγιο στο Λονδίνο. Δείπνησε στο πλοίο και αποσύρθηκε στην καμπίνα του περίπου στις 10 μ.μ., ζητώντας να τον ξυπνήσουν το επόμενο πρωί στις 6:15 π.μ. Αλλά δεν τον ξαναείδαν ζωντανό. Το πρωί, η καμπίνα του ήταν άδεια, το κρεβάτι στρωμένο, αν και οι πιτζάμες είχαν ξεδιπλωθεί. Το καπέλο και το πανωφόρι βρέθηκαν διπλωμένα κάτω από κιγκλίδωμα του καταστρώματος. Δέκα μέρες αργότερα, βρήκε ένα πτώμα ενός άντρα να επιπλέει στη βόρεια Θάλασσα, κοντά στη Νορβηγία. Το σώμα βρέθηκε σε κατάσταση προχωρημένης αποσύνθεσης και δεν ήταν αναγνωρίσιμο. Το πλήρωμα μάζεψε προσωπικά αντικείμενα από τα ρούχα του άντρα και μετά άφησαν το πτώμα στη θάλασσα. Τα αντικείμενα ταυτοποιήθηκαν από τον γιο του Ρούντολφ, τον Ευγκέν Ντίζελ.\nΟ μυστηριώδης θάνατός του οδήγησε σε διάφορες θεωρίες συνομωσίας, ότι σκοτώθηκε από ξένους πράκτορες εμπορικών και στρατιωτικών συμφερόντων.\nΩστόσο πολλά στοιχεία συγκλίνουν στην αυτοκτονία. Λίγο μετά την εξαφάνιση του Ντίζελ, η γυναίκα του Μάρθα άνοιξε μια τσάντα που τις είχε δώσει ο σύζυγός της πριν το μοιραίο ταξίδι, με οδηγίες να μην το ανοίξει μέχρι την επόμενη εβδομάδα. Βρήκε 200.000 γερμανικά φράγκα σε μετρητά και διάφορα έγγραφα που έδειχναν ότι οι τραπεζικοί λογαριασμοί τους ήταν σχεδόν άδειοι. Σε ένα ημερολόγιο το οποίο ο Ντίζελ είχε πάρει μαζί του στο πλοίο, στην ημερομηνία 29 Σεπτεμβρίου 1913 ήταν ζωγραφισμένος ένας σταυρός.\nΜετά τον θάνατό του η μηχανή του χρησιμοποιήθηκε ευρέως, με μοναδικό καύσιμο το πετρέλαιο. Αυτού του είδους το πετρέλαιο έγινε γνωστό ως πετρέλαιο ντίζελ, ή σκέτο ντίζελ.\nΜετά τον Α’ Παγκόσμιο πόλεμο τα ντιζελοκίνητα οχήματα διαδόθηκαν πολύ. Χρησιμοποιήθηκε σε τρένα, πλοία και λεωφορεία. Το πρώτο αυτοκίνητο με μηχανή ντίζελ κατασκευάστηκε το 1933, το Citroen Rosalie.\nΠηγές: BBC, wikipedia\nPLUS: πετρέλαιο Ντίζελ καύσιμο Ρούντολφ Ντίζελ


«Θετική ψυχολογία», μια επιστημονική στροφή προς την αισιοδοξία - Αρκαδικά Νέα - Εφημερίδα της Αρκαδίας 1936\n«Θετική ψυχολογία», μια επιστημονική στροφή προς την αισιοδοξία\nΤης Κατερίνας Τζωρτζακάκη*, ψυχολόγου-συγγραφέα\nΗ Θετική Ψυχολογία είναι ένας καινούριος κλάδος της Ψυχολογίας, που έρχεται να ανατρέψει τα όσα θεωρούσαμε ως τώρα για την ευτυχία. Το 2000 ο πατέρας της Θετικής Ψυχολογίας, Martin Seligman, έθεσε ένα ερώτημα για τον σκοπό και την πορεία της επιστήμης του. Μήπως αντί να μελετούμε μόνο τις ψυχικές διαταραχές και τα αρνητικά συναισθήματα, υπάρχει κάποιο όφελος αν εξετάσουμε τα θετικά συναισθήματα; Συναισθήματα, όπως το ενδιαφέρον, η χαρά, η ικανοποίηση, η ευγνωμοσύνη είχαν μελετηθεί ως τότε ελάχιστα εφόσον οι ψυχικές διαταραχές και τα προβλήματα που αντιμετωπίζει η ανθρωπότητα χρειάζονται άμεσες λύσεις.\nΌμως, όπως φαίνεται το ότι δεν είμαστε ψυχικά ασθενείς δεν σημαίνει αυτόματα πως είμαστε ευτυχισμένοι. Πολλοί άνθρωποι χωρίς να πληρούν τα κριτήρια ψυχικών διαταραχών μπορεί να περιγράφουν τη ζωή τους ως μονότονη, κενή, βαρετή, χωρίς σκοπό και νόημα. Η Θετική Ψυχολογία υποστηρίζει πως μόνο το 10% της αντικειμενικής πραγματικότητα επηρεάζει τελικά την αίσθηση της ευτυχίας μας. Τον καθοριστικότερο ρόλο παίζουν τα όσα σκεφτόμαστε και νιώθουμε για αυτήν τη πραγματικότητα. Τα ερευνητικά αυτά δεδομένα έρχονται να επιβεβαιώσουν ιδέες που διατυπώθηκαν αιώνες πριν. Στωικοί ψυχολόγοι, όπως ο Επίκτητος και ο Μάρκος Αυρήλιος έχουν διατυπώσει ακριβώς αυτήν την ιδέα. Η στάση μας απέναντι στις δυσκολίες της ζωής είναι ίσως ο πιο σημαντικός παράγοντας για την ευτυχία μας.\nΗ Barbara Fredrickson διατύπωσε το 1998 τη θεωρία των θετικών συναισθημάτων, τη θεωρία διεύρυνσης και δόμησης. Οι έρευνές της έδειξαν πως τα θετικά συναισθήματα διευρύνουν την προσοχή μας καθώς και άλλες γνωστικές ιδιότητες. Το πιο σημαντικό που μας προσφέρουν είναι πως «χτίζουν» σωματικούς, γνωστικούς, συναισθηματικούς και κοινωνικούς πόρους, που στο μέλλον θα μας κάνουν πιο ανθεκτικούς έτσι ώστε να επανέλθουμε πιο γρήγορα σε κάποια αντιξοότητα.\nΤο τι είναι η ευτυχία είναι ένα ερώτημα που έχει απασχολήσει τον άνθρωπο ανά τους αιώνες και σίγουρα απασχολεί και τον καθένα μας ξεχωριστά στην προσπάθειά μας να ζήσουμε με τον τρόπο που θέλουμε μέσα σε πολλές ή λίγες αντιξοότητες. Το μεγαλύτερο θετικό που έρχεται να φέρει η Θετική Ψυχολογία είναι πως οι έρευνες δείχνουν πως η ευτυχία μαθαίνεται. Πως ευτυχία σημαίνει τελικά να βιώνεις όσο το δυνατόν περισσότερα θετικά συναισθήματα στην καθημερινότητά σου. Για τον καθένα αυτές οι στιγμές μπορεί να είναι διαφορετικές ανάλογα με τις αξίες του, τις προτιμήσεις του, τα όνειρά του.\nΟι έρευνες δείχνουν πως γινόμαστε πιο θετικοί, ακόμη κι αν κάνουμε κάτι που φαίνεται ασήμαντο, αν δηλαδή σημειώνουμε σε ένα ημερολόγιο κάθε βράδυ τρία πράγματα για τα οποία νιώσαμε ευγνώμονες τη μέρα που πέρασε. Οι έρευνες επίσης δείχνουν πως η θετικότητα συνδέεται με την καλή σωματική και ψυχική υγεία. Αυτό δεν σημαίνει πως γινόμαστε άτρωτοι ψυχικά και σωματικά, όταν βιώνουμε θετικά συναισθήματα, όμως αρρωσταίνουμε με λιγότερα συμπτώματα και αναρρώνουμε πιο γρήγορα. Και κάτι ακόμη πιο σημαντικό, ζούμε περισσότερα χρόνια. Είναι ο μόνος παράγοντας που έχει αποδειχθεί πως αυξάνει το προσδόκιμο ζωής μετά τη διακοπή του καπνίσματος.\nΤο να βιώνουμε θετικά συναισθήματα δεν σημαίνει πως δεν πρέπει να βιώνουμε και τα αρνητικά. Ακριβώς το αντίθετο. Όσο περισσότερο αποδεχόμαστε τον θυμό, τη λύπη και τον φόβο μας, τόσο καλύτερα είμαστε. Η εκπαίδευσή μας πάνω στα συναισθήματα αποδείχθηκε πολύ παραπλανητική. Έχουμε μάθει να εστιάζουμε ιδιαίτερα στο αρνητικό, να χάνουμε το δάσος για τα δέντρα. Ταυτόχρονα, έχουμε μάθει να θεωρούμε πως είναι κακό να λυπόμαστε, να φοβόμαστε ή να θυμώνουμε. Όσο περισσότερο παλεύουμε με τον αρνητισμό, που είναι μέσα στην ίδια μας τη φύση, τόσο πιο δυστυχισμένοι είμαστε, τόσο η οδύνη μας γιγαντώνεται.\nΑΝ ΠΕΡΙΜΕΝΟΥΜΕ ΠΩΣ ΘΑ ΕΙΜΑΣΤΕ ΕΥΤΥΧΙΣΜΕΝΟΙ, ΟΤΑΝ ΔΕΝ ΘΑ ΥΠΑΡΧΕΙ ΘΥΜΟΣ, ΛΥΠΗ ΚΑΙ ΦΟΒΟΣ Η ΕΞΩΤΕΡΙΚΗ ΑΝΤΙΞΟΟΤΗΤΑ, ΤΟΤΕ ΕΙΝΑΙ ΣΙΓΟΥΡΟ ΠΩΣ ΔΕΝ ΘΑ ΕΥΤΥΧΙΣΟΥΜΕ ΠΟΤΕ ΕΝ ΖΩΗ.\nΗ μεγάλη πρόκληση είναι να αρχίσουμε να χτίζουμε μια ζωή με περισσότερη θετικότητα. Τα μέσα μαζικής ενημέρωσης μας βομβαρδίζουν καθημερινά με τον τρόμο και την οργή. Μας δίνουν την αίσθηση πως ο κόσμος είναι το πιο επικίνδυνο, το πιο άδικο μέρος, πως κινδυνεύουμε συνεχώς, πως δεν υπάρχει καμία, μα καμία ελπίδα. Όμως για όλα αυτά τα αρνητικά, υπάρχουν άλλα τόσα θετικά που αποσιωπούνται. Η αγάπη, η φιλία, η τέχνη, η ευχαρίστηση, η προσφορά, η δημιουργία μπορεί να είναι δίπλα μας κι εμείς να βαριανασαίνουμε για τα όσα μας λείπουν. Το δυστυχές είναι πως η ευτυχία έχει ταυτιστεί τρομερά με την επιτυχία και με το χρήμα. Φαίνεται όμως πως κι αυτό ήταν λάθος. Και η επιτυχία και το χρήμα συνηθίζονται και το κενό που μπορούν να δώσουν μετά μπορεί να είναι τεράστιο, όταν δεν έχουμε ανθρώπους γύρω μας που να μας δίνουν χαρά, όταν δεν βρίσκουμε τελικά για ποιο λόγο ήρθαμε σε αυτή τη ζωή και έχουμε σταματήσει να ονειρευόμαστε.\nΚαι ο κόσμος που θα παραδώσουμε στα παιδιά; Τι έχουμε λοιπόν να τους δείξουμε τώρα; Η ωμή βία, εκτός από τις ειδήσεις, κυριαρχεί στις ταινίες, τις τηλεοπτικές σειρές και τα βιντεοπαιχνίδια. Είναι ευθύνη μας το ότι αφηνόμαστε σε αυτήν την ωμή βία. Είναι ευθύνη μας το ότι δεν τους δίνουμε αντίδοτα στην αρνητικότητα. Σίγουρα υπάρχουν μεμονωμένα πρόσωπα, γονείς, επαγγελματίες ή φορείς που παλεύουν για ενσταλάξουν τη θετικότητα στις παιδικές ψυχές. Οι έρευνες δείχνουν πως τα θετικά συναισθήματα βοηθούν τα παιδιά να μαθαίνουν. Είναι αναγκαίο το σχολείο να γίνει χώρος όχι μόνο μάθησης, αλλά χαράς. Χώρος που βοηθά το κάθε παιδί να βρει το δικό του ταλέντο και όχι εργοστάσιο μαζικής παραγωγής αγχωμένων ανθρώπων. Τα παιδιά από τη φύση τους θέλουν να μάθουν, ο ενήλικος καταναγκασμός πολλές φορές τα εμποδίζει. Αυτό που δεν πρέπει να ξεχνάμε ποτέ είναι πως η χαρά και το νόημα για τον καθένα μας διαφέρει και για αυτό δεν πρέπει να προσπαθούμε να επιβάλλουμε στα παιδιά τις δικές μας απόψεις για τη δική τους ευτυχία.\nΦυσικά δεν μπορούμε να ελέγξουμε το εκπαιδευτικό σύστημα, όμως μπορούμε να ελέγξουμε τη θετικότητα που μεταδίδουμε όσοι έχουμε παιδιά, δουλεύουμε με παιδιά ή συναναστρεφόμαστε με κάποιο άλλο τρόπο μαζί τους. Η θετικότητα είναι μεταδοτική, όπως άλλωστε και ο πανικός και η απελπισία. Σκεφτείτε πόσο καλά νιώσατε στον πρόσφατο μεγάλο σεισμό στην Αθήνα, όταν ακούσατε στην τηλεόραση «πως η πόλη άντεξε αυτόν τον σεισμό, πως όλα ήταν υπό έλεγχο». Και αντίστοιχα τι συναίσθημα σας κυρίευσε, όταν ακούσατε την ίδια περίοδο για «πρόβλεψη σεισμού 6 βαθμών της Κλίμακας Ρίχτερ», παρόλο που είναι γνωστό πως δεν γίνεται πρόβλεψη σεισμών και που ο τίτλος αυτών των ειδήσεων δεν εξέφραζε με ακρίβεια τα όσα είπε ο σεισμολόγος.\nΠρέπει λοιπόν να σταματήσουμε να ενοχοποιούμε τη χαρά. Είναι κάτι που αξίζει σε όλους μας και ο καθένας καλείται να ανακαλύψει μόνος του από πού θα πηγάσει για αυτόν. Οι έρευνες της Θετικής Ψυχολογίας δείχνουν τελικά πως αν επιτρέψουμε έστω και λίγη χαρά στον εαυτό μας, η ζωή μας αρχίζει να αλλάζει. Αν λοιπόν κάτι καλείται να κάνει ο άνθρωπος του 21ου αιώνα είναι να μην υποκύψει στην αρνητικότητα. Να μην δεχτεί πως ο κόσμος είναι ένα βίαιο, τρομακτικό μέρος, χωρίς αγάπη, χωρίς κανένα νόημα να ζεις μέσα σε αυτόν. Κι αν θέλουμε να βάλουμε το λιθαράκι του ο καθένας για να γίνει καλύτερος αυτός ο κόσμος, θα πρέπει πρώτα να δώσουμε αγάπη στον εαυτό μας.\nΟπότε όσοι είμαστε τυχεροί και μπορούμε και επιβιώνουμε, με τις δικές του δυσκολίες ο καθένας, βρισκόμαστε μπροστά σε μια απόφαση, σε ένα μεγάλο σταυροδρόμι. Θα δούμε μόνο το αρνητικό ή και το θετικό μπροστά μας; Θα νιώσουμε αδικημένοι ή ευγνώμονες με τα όσα θα φέρει η κάθε μέρα; Θα αφήσουμε τη ζωή μας να ανθίσει ή θα περάσουμε τελικά από αυτή τη ζωή χωρίς να αγγίξουμε τίποτα και χωρίς τίποτα να μας αγγίξει;\nΠροηγούμενο άρθροΣχολική άρνηση του παιδιού ή του γονιού;\nΕπόμενο άρθροΑπό Δευτέρα 21/9 ενεργοποιείται νέα υπηρεσία ηλεκτρονικής δήλωσης παρουσίας επιδοτούμενων ανέργων


Πώς να χάσεις βάρος και να μην το ξαναπάρεις ποτέ, Απώλεια βάρους για υπέρβαρο\nΟι γιατροί ορίζουν το επιθυμητό απώλεια βάρους για υπέρβαρο με το δείκτη μάζας σώματος ΔΜΣ.\nΟ ΔΜΣ είναι μία εκτίμηση του λίπους του σώματος που υπολογίζεται από το βάρος και το ύψος, ανάλογα με το φύλο. Είναι ένας τρόπος μέτρησης των κινδύνων υγείας συγκριτικά μόνο με το βάρος ή με τους πίνακες βάρους ανάλογα με το ύψος.\nΕνα άτομο με ΔΜΣ ανάμεσα στο 25 και στο 29 θεωρείται υπέρβαρο. Η παχυσαρκία ορίζεται ως ένα ΔΜΣ 30 ή περισσότερο. Αν είστε πολύ μυώδης, μπορεί να αποτελείτε εξαίρεση, γιατί ο δείκτης μάζας σώματος δε λογαριάζει τους πολύ μυώδεις ανθρώπους με μικρό ποσοστό λίπους στο σώμα τους.\nΌπως και τα υπόλοιπα μέρη του σώματος, αυτός ο ιστός απαιτεί οξυγόνο και θρεπτικά συστατικά από το αίμα. Καθώς οι ανάγκες για οξυγόνο και θρεπτικά συστατικά αυξάνονται, η ποσότητα του αίματος που κυκλοφορεί μέσα στο σώμα πρέπει επίσης να απώλεια βάρους για υπέρβαρο. Η καρδιά εργάζεται περισσότερο αν είστε υπέρβαρος ή παχύσαρκος και αυξάνεται ο κίνδυνος υπέρτασης.\nΤο υπερβολικό λίπος σχετίζεται επίσης με αυξημένα επίπεδα χαμηλής πυκνότητας λιποπρωτεΐνης LDL — κακή χοληστερόλη και τριγλυκερίδια και μειωμένο επίπεδο υψηλής πυκνότητας λιποπρωτεΐνης HDL — καλή χοληστερόλη. Με απώλεια βάρους για υπέρβαρο καιρό αυτές οι αλλαγές στο λίπος του αίματος μπορεί να συμβάλουν στη συσσώρευση και εναπόθεση λιπιδίων στις αρτηρίες πλάκεςμία πάθηση που ονομάζεται αθηροσκλήρωση.\nΑπώλεια βάρους για υπέρβαρο μία βασική αιτία για διαβήτη τύπου 2 που παλιότερα ήταν γνωστός ως διαβήτης των ενηλίκων ή μη ινσουλινοεξαρτώμενος και χολόλιθους πέτρες στη χολή και μπορεί να επιδεινώσει την άπνοια στον ύπνο και τις εκφυλιστικές παθήσεις των αρθρώσεων. Διάφοροι τύποι καρκίνου σχετίζονται με τους υπέρβαρους. Στις γυναίκες αυτοί είναι καρκίνος του μαστού, της μήτρας, του ορθού και της χοληδόχου κύστεως.\nΠροβολές: Η ανεπάρκεια βιταμίνης D θεωρείται παγκόσμιο πρόβλημα υγείας και παρατηρείται σε περισσότερο από το μισό πληθυσμό παγκοσμίως. Προηγούμενες μελέτες έχουν δείξει ότι η παχυσαρκία μπορεί να αυξήσει τον κίνδυνο ανεπάρκειας βιταμίνης D, καθώς και ότι η ανεπάρκεια βιταμίνης D συνοδεύεται από υψηλότερο κίνδυνο διαβήτη τύπου 2, καρδιαγγειακών παθήσεων, υπέρτασης και παχυσαρκίας. Η βιταμίνη D διαδραματίζει σημαντικό ρόλο στον μεταβολισμό του ασβεστίου, στη διατήρηση του σκελετού, στον έλεγχο του πολλαπλασιασμού, στη διαφοροποίηση των κυττάρων, αλλά και στην ανοσολογική απόκριση.\nΤο βάρος που πρέπει να χάσετε, για να βελτιώσετε την υγεία σας, μπορεί να είναι πολύ λιγότερο από αυτό που νομίζετε. Η αργή και σταθερή απώλεια βάρους μισού με ενός κιλού την εβδομάδα θεωρείται ο ασφαλέστερος τρόπος να χάσετε βάρος, χωρίς να το ξαναπάρετε. Σωματότυπος Μήλο ή Αχλάδι; Αν είστε υπέρβαρος, η παρατήρηση του μέρους που είναι συγκεντρωμένος το βάρος σας μπορεί να σας βοηθήσει να εκτιμήσετε τον κίνδυνο παθήσεων που σχετίζονται με την παχυσαρκία.\nΑν το βάρος σας είναι συγκεντρωμένο γύρω από την κοιλιά δίνοντας σας το σχήμα του μήλου, ο κίνδυνος μπορεί να είναι μεγαλύτερος από τα άτομα που το βάρος είναι συγκεντρωμένο γύρω από τους γοφούς και τους μηρούς θυμίζοντας σχήμα αχλαδιού.\nΓια να εξακριβώσετε αν απώλεια βάρους για υπέρβαρο σωματότυπο σαν μήλο ή αχλάδι, μετρήστε την περιφέρεια της μέσης σας ακριβώς πάνω από τα οστά του ισχίου και την περιφέρεια του ισχίου σας στο πιο φαρδύ σημείο των γοφών σας. Στη συνέχεια διαιρέστε τη μέτρηση της απώλεια βάρους για υπέρβαρο σας με τη μέτρηση των γοφών σας.\nΩς μαύρος καφές βοηθά να χάσετε βάρος.


O Κέβιν Ντουράντ βαριέται να παίξει -ή μήπως όχι; | Contra.gr\nO Κέβιν Ντουράντ βαριέται να παίξει -ή μήπως όχι;\nΈχει δυο δαχτυλίδια και συμβόλαιο που λήγει αυτό το καλοκαίρι. Είναι αυτοί οι λόγοι που ο Κέβιν Ντουράντ δεν 'σκοτώνεται' να παίξει στους φετινούς τελικούς; Ή όντως ο τραυματισμός του είναι επίφοβος;\nΥπάρχουν παίκτες που αρνούνται να αγωνιστούν όταν έχουν 37.5 πυρετό, άλλοι που παθαίνουν κάταγμα στη μύτη, πηγαίνουν στα αποδυτήρια και επιστρέφουν στο παρκέ, με μάσκα.\nΥπάρχουν αυτοί που 'χουν ρισκάρει πιο γρήγορη επιστροφή, από εκείνη που συστήνουν οι γιατροί και την έχουν γλιτώσει. Όπως υπάρχουν και εκείνοι που μπήκαν πιο γρήγορα στο πρόγραμμα και το πλήρωσαν ακριβά. Γενικά, πολλά έχουν δει τα ματάκια μας και ακόμα περισσότερα έχουν ακούσει τα αυτάκια μας.\nΑς ασχοληθούμε λοιπόν, με το παρόν και το λόγο που θα είναι εκτός και του τρίτου τελικού στο ΝΒΑ ο Κέβιν Ντουράντ.\nΠαίκτης που αν έπαιζε στην Ελλάδα, το πιθανότερο είναι να τον είχαμε βγάλει 'χέστη' και 'αδιάφορο'. Πως δεν 'σφίγγει τα δόντια' (κατά το κοινώς λεγόμενο, λες και όταν σφίγγεις τις γνάθους κερδίζεις κάτι περισσότερο από το να διαλύσεις τα δόντια σου) για να βοηθήσει τους Ουόριορς να συνεχίσουν τη δυναστεία τους. Σε ακραίες περιπτώσεις ίσως να ακουγόταν και το “τον έχει 'πιάσει' το Τορόντο”.\nEνδεχομένως να 'χε τρεντάρει το #durantsucks, με το πιο δημοφιλές περιεχόμενο των σχολίων να αφορά το γεγονός ότι αφενός έχει δαχτυλίδια, αφετέρου τελειώνει το συμβόλαιο του.\nΓια αρχή, από ό,τι έχει φανεί μέχρι τώρα (μέσω του 6-1 που 'χουν οι 'Πολεμιστές' χωρίς τον Ντουράντ), η παρέα του ζει και χωρίς εκείνον. Αλλά ας δούμε τι συμβαίνει με το Γκόλντεν Στέιτ, που έχει φτάσει στο σημείο να δικαιώνει όσους πιστεύουν στο μάτι.\nΟ Στιβ Κερ ενημέρωσε τους εκπροσώπους του Τύπου για την κατάσταση των παικτών που 'χουν θέματα, πριν τον τρίτο τελικό. Από το πρόσωπο του αντιλαμβάνεσαι πως δεν περνάει καλά -λογικό.\nΟ κόουτς είπε πως 'ο Κέβιν δεν θα παίξει. Ολοκληρώνει τις ασκήσεις, τη ρουτίνα και τις προπονήσεις του. Η κατάσταση του Κλέι εκτιμάται κάθε μέρα και θα δούμε. Ο Λούνεϊ είναι εκτός της σειράς. Ο Αντρέ θα παίξει. Ναι, έκανε προπόνηση'.\nΑς δούμε λοιπόν, τι έχει ο καθένας και πώς το διαχειρίζεται, με τη βοήθεια του Στέφανου Παπαδόπουλου, ορθοπεδικού γιατρού.\nΧτύπησε δυο φορές στους δυο πρώτους αγώνες. Μια σε προσγείωση, από σουτ στα τελευταία λεπτά της πρεμιέρας (είχε πιάσει το μηρό του, αλλά δεν βγήκε από το παιχνίδι) και μια όταν έπεσε στο σκριν του Μαρκ Γκασόλ και μετά στο παρκέ.\nΑποχώρησε για τα αποδυτήρια και επέστρεψε για να βάλει το σουτ της νίκης. Βλέπεις, είχε τριτώσει το κακό που άρχισε στις 18 Μαΐου, στο τρίτο ματς με τους Μπλέιζερς. Στα 18 λεπτά συμμετοχής ένιωσε σφίξιμο στην αριστερή γάμπα και τέθηκε εκτός. Πήγε για μαγνητική τομογραφία, αυτή δεν έδειξε κάποια δομική ζημιά, εν τούτοις εφόσον επρόκειτο για τη γάμπα έπρεπε να προσέξει κάπως περισσότερο.\nΗ γάμπα είναι το χειρότερο μέρος για να ρισκάρεις επιστροφή, πριν να είσαι 100% πως έχεις ξεπεράσει το όποιο πρόβλημα. Είναι το σημείο του σώματος που εμπλέκεται στις περισσότερες ενέργειες ενός μπασκετμπολίστα. Ο τετρακέφαλος κάνει έκταση -και προφανώς στηρίζει το πόδι. Ο γλουτός, οι οπίσθιοι μηριαίοι και το κάτω μισό του ποδιού είναι που καταπονούνται περισσότερο, καθώς μετέχουν σε τρέξιμο, άλμα, προσγείωση, τα πάντα. Όλα αυτά είναι βέβαια, σχετικά γιατί στο κορυφαίο επίπεδο σφίγγονται μέχρι τα αυτιά.\nTo 'πρέπει' του Ιγκουοντάλα ήταν πως έπρεπε να παίξει, γιατί χωρίς τον Κέβιντ Ντουράντ οι Dubs τον χρειάζονταν περισσότερο -για να ξεκλειδωθούν σε άμυνα και επίθεση και, κυρίως, για να γίνει πιο εύκολη η ζωή του Στέφεν Κάρι.\nΌπως είπε ο ίδιος μετά το 1-1 με τους Ράπτορς, όταν τον ρώτησαν για το κίνητρο που 'χει ώστε να αγωνίζεται ενώ πονάει “συμπαθώ τον Στεφ. Είναι καλός τύπος. Προσπαθώ να κάνω ό,τι χρειάζεται για να προστατεύσω την κληρονομιά του. Θα κάνω τα πάντα για αυτό”. Από άμυνα μέχρι βουτιά για την τελευταία μπάλα.\n"Δεν είναι MVP player. Είναι ΜVP slayer"\nΟ Κερ πάλι, έχει εξηγήσει πως είναι “μπορεί να μην είναι MVP παίκτης, αλλά είναι 'φονιάς' των MVP, με την άμυνα που παίζει. Μπορεί να μη γεμίζει τα στατιστικά, αλλά είναι Hall of Famer υπό την έννοια των πρωταθλητών και των νικητών, όπως και αυτήν των λαμπρών μπασκετικών μυαλών και της επιρροής στο παιχνίδι, της επιρροής στο παιχνίδι πρωταθλητών. Είναι απίστευτα έξυπνος, καταλαβαίνει πολύ καλά το παιχνίδι και στο μυαλό μου είναι συγκρίσιμος με τον Σκότι Πίπεν”.\nΓια όλους αυτούς τους λόγους είχε κάνει τα πάντα ο -τότε GM, νυν πρόεδρος του οργανισμού- Μπομπ Μάγερς, για να τον πάρει στο Γκόλντεν Στέιτ, το 2013. Είχε δώσει τρεις παίκτες (Ρίτσαρντ Τζέφερσον, Αντρίς Μπιεντρίνς και Καρίμ Ρας) και πέντε picks, για να δημιουργήσει χώρο στο salary cap για τον Ιγκουοντάλα -που αρνήθηκε τους Κινγκς και τους Νάγκετς για τους Ουόριορς.\nΑς περάσουμε στον επόμενο -τραυματία\nΈπαθε διάταση στα hamstrings (και όχι το hamstring -για να αποδειχθεί πως και στην Αμερική σε ό,τι αφορά τα ιατρικά δεν γίνεται ακριβώς η καλύτερη δουλειά από τους ρεπόρτερ), ενώ ήταν σε εξέλιξη ο δεύτερος τελικός. Στην τέταρτη περίοδο, έπειτα από τρίποντο προσγειώθηκε άτσαλα και έφυγε κουτσαίνοντας.\nΈπαθε διάταση στο 'κομμάτι' του ποδιού, το οποίο λες και βασικό, για τη γενικότερη λειτουργία του. Τα hamstrings μεταφράζονται ως ιγνυακοί τένοντες. Είναι αυτό που πιάνεις στην έξω πλευρά του γονάτου σου, όταν το λυγίσεις -που είναι σαν χοντρές χορδές. Είναι ομάδα τενόντων (οπίσθια και έξω στο μηρό), μεταξύ των οποίων είναι και οι δικέφαλοι μηριαίοι μύες (υπάρχει ένας σε κάθε πόδι). Είναι τρεις διαφορετικοί μυς που είναι τόσο κοντά, που νομίζεις ότι είναι ένας.\nΜετά το συμβάν, ρώτησαν τον Κερ τι θα γίνει με τον Τόμπσον. Απάντησε “και μισοπεθαμένος να είναι, λέει πως είναι μια χαρά. Θα δούμε”. Ο παίκτης πάλι, εξήγησε ότι “δεν με βλέπω να χάνω το τρίτο παιχνίδι” και ο Κερ επανήλθε με το “πιστεύει ότι είναι έτοιμος, αλλά ο Κλέι πάντα λέει πως είναι έτοιμος. Οπότε θα αποφασίσουμε να παίξει, αφότου βεβαιωθούμε πως δεν υπάρχει ρίσκο υποτροπής”.\nΧωρίς τον Ντουράντ και τον Τόμπσον, οι Ουόριορς μένουν μόνο με τον Κάρι για στάνταρ σκόρερ, δεδομένου ότι ο ΝτεΜάρκους Κάζινς δεν έχει επιστρέψει στο 100%. Α, ο Κάρι είχε ίωση στην αρχή της σειράς.\nΗ περίπτωση του 23χρονου πάουερ φόργουορντ/σέντερ είναι πιο ξεκάθαρη. Δεν θα τον κρατήσει εκτός μόνο του τρίτου τελικού, αλλά όλης της συνέχειας. Υπέστη κάταγμα κοντά στην κλείδα, στο πρώτο ημίχρονο, όταν συγκρούστηκε με τον Καγουάι Λέοναρντ. Οι ειδικοί είχαν πιστέψει στην αρχή πως είχε προκύψει ένας μώλωπας στο αριστερό μέρος του στήθους -όπου έπεσε ο 'Klaw”. Τελικά, το θέμα ήταν πιο σοβαρό και οι Ουόριορς έχουν να στηριχθούν πια στους Κάζινς, 'Αντριου Μπόγκουτ και Τζόρνταν Μπελ.\nΟ ιατρικός όρος του τραυματισμού είναι 'απαρεκτόπιστο κάταγμα του πλευρικού χόνδρου της πρώτης πλευράς'. Πιο απλά, 'έσπασε' αυτό.\nMετά τα λίγα λεπτά στην πρεμιέρα των τελικών, ο Κερ του έδωσε περί τα 28 στο β' παιχνίδι και τον είδε να ανταποκρίνεται τα μάλα. Αφότου επέστρεψε από τη διάλυση του Αχιλλείου και έπαιξε σε 30 ματς στη regular season, στο πρώτο δωδεκάλεπτο του δεύτερου ματς της σειράς με τους Κλίπερς (15/4) έπαθε ρήξη στον αριστερό τετρακέφαλο -όπως έδειξε η μαγνητική. Ήταν η πρώτη του συμμετοχή στην postseason. Το κακό συνέβη όπως επιτάχυνε για να μαζέψει μια μπάλα.\nΠου το πιθανότερο είναι πως ήταν μερικού πάχους και περιορισμένης έκτασης, αλλιώς θα ήταν φύσει αδύνατο να επιστρέψει φέτος. Ο Κερ βέβαια, είχε πει πως και με το πραγματικό πρόβλημα, δύσκολα θα τον ξαναβλέπαμε φέτος. Αλλά τον είδαμε. Κάτσε να δεις τι είναι το μερικό πάχος -για να μην αφήνουμε κενά.\nΚαι κάπως έτσι φτάσαμε στον Κέβιν Ντουράντ, ο οποίος πήγε στο γήπεδο.\nΌχι όμως, για να προπονηθεί με την παρέα του, αλλά για να κάνει το πρόγραμμα αποθεραπείας και να δει το video της προετοιμασίας. “Η κατάσταση του βελτιώνεται” εξήγησε ο Κερ, πριν καταλήξει στο ότι δεν έχει τον KD στη διάθεση του τα ξημερώματα. Και δεν τον έχει στη διάθεση του, γιατί οι γιατροί δεν επιτρέπουν στον παίκτη να ακολουθήσει πλήρες πρόγραμμα προπόνησης με την ομάδα.\nΠράγμα που σημαίνει πως ακόμα και αν ο Ντουράντ λυσάει (σχήμα λόγου) να παίξει, αν ο γιατρός που τον υποβάλει καθημερινά σε τεστ διακρίνει ενοχλήσεις και βλέπει ρίσκο, δεν του δίνει το ΟΚ. Και άρα ο Κερ δεν μπορεί να τον χρησιμοποιήσει. Εκτός και αν -όπως μας έχει διδάξει το παρελθόν- ο παίκτης πάρει και την ευθύνη, για το μέλλον του.\nEπειδή μπορεί και να το 'χεις ξεχάσει, ο KD απέκτησε πρόβλημα στη δεξιά γάμπα, στο πέμπτο ματς της σειράς με τους Ρόκετς (8/5).\nΌπως μας διόρθωσε ο ειδικός, ο Ντουράντ έπαθε θλάση γαστροκνημίας 'που σε απλά ελληνικά λέμε γάμπα. Όχι στο γαστροκνήμιο μυ. Στη γαστροκνημία ανήκουν και άλλοι μυς (πχ πελματικός), με τις θλάσεις να χωρίζονται σε τρεις κατηγορίες.\nΤο αγγλικό strain είναι η ελληνική διάταση (σπάνε 2, 3 μυικές ίνες και σε 15 μέρες παίζεις), η δευτέρου βαθμού θλάση αφορά σαφή απώλεια ανατομική συνέχειας, απώλεια πολλών μυικών ινών και αιμάτωμα (μπορεί και κοντά στον τένοντα) και η τρίτου βαθμού θλάση είναι ρήξη του μυός (από τη μια είναι ο μυς από την άλλη ο τένοντας, δεν έχει μείνει τίποτα και μπαίνεις στο χειρουργείο).\nΣυμπερασματικά, εφόσον λείπουν όλες αυτές οι μικρές λεπτομέρειες που κάνουν τη διαφορά στη διάγνωση του Ντουράντ, αρκέσου στο ότι δεν του 'χει δώσει το ΟΚ ο γιατρός. Και ότι εκείνος δεν έχει πάρει την ευθύνη, καθώς το ρίσκο υποτροπής είναι πολύ μεγάλο.\nNBA WARRIORS RAPTORS ΣΤΕΦΕΝ ΚΑΡΙ